Saradnja Microfinancegroup i FEFA fakulteta\nSaradnja naše kompanije sa FEFA fakultetom\nMicroFinance Consulting je kompanija koja se prevashodno bavi savetovanjem pravnih lica iz oblasti finansija i poslovnog planiranja. Posvećena je maksimiziranju vrednosti za svakog klijenta i uspešnom okončanju svakog posla u okviru koga posluje. Naš pristup je trajno usmeren ka potpunom zadovoljavanju potreba klijenta i opravdanju poverenja koje su nam ukazali. Težeći stalnom razvoju, adekvatnom uobličavanju i prilagođavanju svojih usluga potrebama klijenata, naša kompanija posvećena je uspostavljanju i održavanju dugoročne saradnje sa sadašnjim i budućim klijentima. Uvereni smo da je negovanje takvih odnosa od suštinske važnosti kako za poslovne uspehe kompanija i investitora sa kojima sarađujemo, tako i za dalji razvoj ovdašnjeg investicionog ambijenta, finansijskog tržišta i svih aktera na njemu. Misija kompanije MicroFinance Consulting je da svojim radom pruži trajan doprinos razvoju finansijskog, investicionog i privrednog ambijenta u Srbiji.\nMicroFinance Consulting DOO i FEFA Fakultet (Fakultet za Ekonomiju, Finansije i Administraciju), pri Univerzitetu Metropolitan, su u martu 2021. godine potpisali Sporazum o poslovnoj saradnji sa ciljem da se studentima Univerziteta omogući sticanje praktičkog znanja iz oblasti finansija. Potpisnici Sporazuma ugovorili su ostvarenje partnerskih odnosa u sledećim oblastima:\nFormiranje programa studentskih praksi, praćenja rada studenata i formiranje programa zapošljavanja u skladu sa mogućnostima i poslovnim aktivnostima Kompanije, i to:\nStudentske prakse za studente FEFA na osnovnim akademskim studijama u minimalnom trajanju od dve nedelje, tokom cele godine.\nStudentske prakse za studente FEFA na master akademskim studijama u minimalnom trajanju od mesec dana, tokom cele godine.\nOrganizovanje gostujućih predavanja i prezentacija od strane delegiranih članova Kompanije, a u dogovoru sa Fakultetom;\nRealizacija zajedničkih radionica i saradnja sa studentima i predstavnicima studentskih organizacija;\nFormiranje programa stipendiranja master i doktorskih radova za teme koje doprinose poslovnim aktivnostima Kompanije;\nMogućnost organizovanja terenske nastave studentima Fakulteta, u vidu posete Kompanijskim prostorijama ili odvojenim pogonima;\nMogućnost dobijanja preporuka iz baze podataka sa biografijama diplomaca, apsolvenata i studenata četvrte godine u saradnji sa Centrom za karijerno vođenje i savetovanje FEFA;\nAkademsko usavršavanje na akademskim programima Fakulteta, kao i organizacija obuka za zaposlene u Kompaniji, u skladu sa potrebama Kompanije.\nKroz program studentskih praksi, polaznici će imati mogućnost da ostvare interakciju sa privrednicima, sagledaju njihove potrebe, odnosno da rade na realizaciji istih.\nPored navedenih aktivnosti student će moći da upoznaju i steknu praktična znanja iz sledećih oblasi:\nRegistracija firme - registracija privrednog društva\nRegistracija preduzetničke radnje\nRegistracija poljoprivrednig gazdinstva\nStart Up krediti, načini i mogućnosti dobijanja istih\nIzrada Business plana – poslovnog plana\nRealizacija subvencija kod ministarstva poljoprivrede\nNadamo se da će praktična znanja koje budete stekli tokom trajanja stručne prakse, imati pozitivne efekte u Vašem daljem radu I usavršavanju.


Potpisano još 22 ugovora za subvencionisanje poljoprivredne proizvodnje\n12. oktobra 2021. Katarina PetrovićLeave a Comment on Potpisano još 22 ugovora za subvencionisanje poljoprivredne proizvodnje\nOpština Sokobanja je ovogodišnjim budžetom opredelila 6 i po miliona dinara za direktna davanja u poljoprivredi. Do sada je podeljeno oko četiri miliona. Juče je u okviru trećeg preseka u maloj sali opštine Sokobanja potpisano još 22 ugovora sa nosiocima poljoprivrednih gazdinstva sa teritorije opštine Sokobanja i to iz oblasti govedarstva, ovčarstva, svinjarstva,kozarstva, pčelarstva, plasteničke proizvodnje, voćarstva a potpisani su ugovori i za subvencionisanje kamate poljoprivrednih kredita.\nPrema rečima Gorana Dudića, savetnika za poljoprivredu, vrednost svih ugovora je 1.220.076 dinara. Sa subvencionisanjem poljoprivredne proizvodnje nastaviće se i u narednom periodu prema planu i utvrđenoj dinamici. Do kraja oktobra važe konkursi za subvencije iz oblasti govedarstva, ovčarstva, svinjarstva,kozarstva, pčelarstva, plasteničke proizvodnje, dok će konkursi iz oblasti voćarstva i subvencionisanja kamate poljoprivrednih kredita važiti do 5. decembra.\nPredrag Milosavljević iz sela Resnik dobio je subvencije za plasteničku proizvodnju u iznosu od 51.000 dinara. Milosavljević se bavi hidroponskom proizvodnjom jagoda, ima 2 hiljade sadnica i oko 800-900 kilograma roda. Prema njegovim rečima ovo je prva godina kako je konkurisao za subvencije i veoma je zadovoljan.\nUgovore je, nakon potpisivanja, poljoprivrednicima uručio Miodrag Nikolić, predsednik opštine Sokobanja.\n27. novembra 2020. Katarina Petrović\nPočinje akcija „Biramo najbolje”\n30. juna 2020. 20. jula 2020. Katarina Petrović\n11. juna 2019. Katarina Petrović


Rusija poslala SZO dokumente za vakcinu „EpiVakKorona“ - 09.12.2020, Sputnik Srbija\nDokumenti o vakcini protiv kovida 19 „EpiVakKorona“ naučnog centra „Vektor“ Savezne službe za fitosanitarni nadzor Rusije (Rospotrebnadzor) poslati su Svetskoj... 09.12.2020, Sputnik Srbija\nrusija, svet, vesti, epivakkorona, szo, kovid 19\n09:34 09.12.2020 (Osveženo: 01:04 26.08.2021)\nDokumenti o vakcini protiv kovida 19 „EpiVakKorona“ naučnog centra „Vektor“ Savezne službe za fitosanitarni nadzor Rusije (Rospotrebnadzor) poslati su Svetskoj zdravstvenoj organizaciji, saopštila je glavni državni sanitarni lekar Ana Popova.\n„Svetskoj zdravstvenoj organizaciji su 8. decembra poslati dokumenti za još jednu rusku vakcinu – to je vakcina ‘EpiVakKorona’ i čekamo odluku SZO“, rekla je Popova na Međunarodnoj naučno-praktičnoj konferenciji o suzbijanju nove infekcije virusom korona i drugim zaraznim bolestima.\nPrema rečima Popove, međunarodna saradnja započeta je u januaru ove godine, kada je centar „Vektor“ Rospotrebnadzora uključen u registar evropskih laboratorija koje pomažu SZO u dijagnozi kovida 19.\nTrenutno se vakcina „EpiVakKorona“ nalazi u trećoj fazi kliničkih ispitivanja.\nPopova je dodala da je oko hiljadu dobrovoljaca već vakcinisano ovom peptidnom vakcinom u okviru postregistracionih ispitivanja. Oni se svi osećaju dobro i nemaju nikakve komplikacije.\nDirektorka Rospotrebnadzora istakla je i da se u Rusiji 17 naučnih organizacija bavi razvojem 26 varijanata vakcina protiv virusa korona.


APV | Vesti | Radojević: Za razvoj sela i poljoprivrede gotovo 1,4 milijarde dinara\nRadojević: Za razvoj sela i poljoprivrede gotovo 1,4 milijarde dinara\nPokrajinski sekretar za poljoprivredu, vodoprivredu i šumarstvo, Vuk Radojević, u okviru redovnih aktivnosti Sekretarijata, održao je danas tribine namenjene poljoprivrednim proizvođačima u Bačkom Petrovcu, Selenči i Silbašu. Poljoprivrednicima u ovom kraju predstavljene su večeras mere resornog sekretarijata, te mogućnosti koje im stoje na raspolaganju, pre svega korišćenje bespovratnih sredstava putem konkursa Pokrajinskog sekretarijata za poljoprivredu i kreditnih mogućnosti Fonda za razvoj poljoprivrede Vojvodine.\nSekretar Radojević i direktor Fonda za razvoj poljoprivrede Aleksandar Bogdanović ukazali su poljoprivrednicima, ali i predstavnicima ovih lokalnih samouprava, da bespovratna sredstva mogu dostići i do 70 odsto, te značajno doprineti unapređenju poljoprivredne proizvodnje kojom se bave, a isto tako i lokalnim samoupravama obezbediti projekte od vitalnog značaja.\nResorni sekretar mr Radojević istakao je da u saradnji sa lokalnim samoupravama, Sekretarijat svakodnevno radi na upoznavanju poljoprivrednika, širom Vojvodine, sa aktuelnim konkursima želeći da mere agrarne politike koju Sekretarijat vodi, budu svima ravnopravno predstavljene.\n„Pokrajinska vlada i resorni sekretarijat, koncipirali su ovogodišnji budzet sa ciljem promocije i razvoja poljoprivrede. Direktna podsticajna sredstva su povećana sa oko 800 miliona dinara od prošle godine na blizu 1.4 milijarde u ovoj godini”, naveo je Radojević istakavši da je trenutno aktuelno čak 13 konkursa Sekretarijata sa merama podrške namenjenih razvoju poljoprivrede i sela.\nMr Radojević je istakao da su tribine mesta gde se domaćim poljoprivrednicima želi ukazati na neophodnost udruživanja, opredeljivanje ka intenzivnim vidovima poljoprivredne proizvodnje, izgradnji skladišnih kapaciteta i, eventualno, mogućnostima za izgradnju mini prerađivačkih kapaciteta. To su, prema rečima resornog sekretara, osnovne mere koje su opredeljene ka poljoprivrednim proizvođačima uz maksimalnu podršku Sekretarijata, a putem konkursa gde im se nude bespovratna sredstva u ove svrhe i uz izuzetno povoljne kreditne linije Fonda za razvoj poljoprivrede sa kamatnom stopom do 1,5 odsto. Radojević je istakao da se na ovaj način dolazi do modela najpovoljnijeg finansiranja poljoprivrede u Vojvodini i Srbiji.\nResorni sekretar je istakao još da su tribine, istovremeno, i mesta za upoznavanje predstavnika lokalnih samouprava sa konkursima, koji su namenjeni razvoju poljoprivrede njihovog mesta. Reč je o konkursima koji imaju za cilj uređivanje kanalske mreže, uređenje nakategorisanih atarskih puteva i otresišta, kao i konkursima za uklanjanje divljih deponija sa državnog poljoprivrednog zemljišta, te konkursa koji se tiče unapređivanja kvaliteta života u seoskim zajednicama, a koji se odnose na izgradnju i rekonstrukciju kanalizacione i vodovodne mreže.\nKako je Radojević najavio, pored Banata i Bačke, naredne nedelje priliku da se upoznaju sa podsticajnim merama agrarne politike i mogućnostima, kako da ostvare pravo na bespovratna sredstva Pokrajinske vlade za unapređivanje i razvoj poljoprivrede, imaće poljoprivrednici u Sremu.


Kamerun: Antivladini protesti — desetine uhapšenih (video) - 27.10.2018, Sputnik Srbija\nKamerun: Antivladini protesti — desetine uhapšenih (video)\nNajmanje 24 osobe su uhapšene na mirnom antivladinom protestu u Kamerunu, saopštio je ministar teritorijalne administracije Kameruna Paul Atanga Ndži. 27.10.2018, Sputnik Srbija\nvesti, svet, kamerun, paul bija\n© AP Photo / Rodrigue MbockPristalice kamerunskog predsednika Paula Bije slave pobedu na izborima 22. oktobra 2018.\n© AP Photo / Rodrigue Mbock\nNajmanje 24 osobe su uhapšene na mirnom antivladinom protestu u Kamerunu, saopštio je ministar teritorijalne administracije Kameruna Paul Atanga Ndži.\nNdži dodaje da je među uhapšenima na protestu protiv reizbora predsednika Paula Bije i advokat opozicione kandidatkinje Maurise Kamto, prenosi AP.\nPrema rečima ministra, Vlada Kameruna neće dozvoliti bilo kakva dela koja podrivaju bezbednost Kameruna, uoči inauguracije 85-godišnjeg Bije, koji je na izborima 7. oktobra osvojio svoj sedmi mandat.\nKamtova se nalazila na drugom mestu sa 14 odsto glasova, nasuprot Bijinih 71 odsto.\nVlada je u petak saopštila da je izdata zabrana svih javnih protesta, navodi Tanjug.


Spremamo se da uđemo u vek obeležen padom Zapada | Magazin Restart\nZemlje Zapada postepeno gube svoj status na svetskoj šahovskoj tabli, smatra politikolog i profesor međunarodnih odnosa na francuskom Univerzitetu u Mecu, Aleksandar Del Val.\n« Spremamo se da uđemo u vek obeležen postepenim i stalnim padom Zapada, što ne znači da će propasti ili nestati, već da će izgubiti prevlast i duhovni i ideološki uticaj. Ova nova svetska paradigma će biti obeležena činjenicom da će ostale civilizacije sve manje prihvatati vrednosti Zapada, čak i ako će istovremeno i paradoksalno preuzeti njegovu tehnologiju », izjavio je gospodin Del Val u razgovoru sa listom Atlantiko. (1)\nOvaj politikolog smatra da ćemo u novoj paradigmi videti „jasno razdvajanje između sa jedne strane, univerzalizacije tehnologija razrađenih na Zapadu, od kojih je internet najbolji primer, i sa druge strane, odbacivanja vrednosti i prevlasti Zapada zbog njegove drskosti, pa čak i onih vrednosti koje su možda i najplemenitije, kao ljudska prava“.\nGospodin Del Val primećuje da civilizacija ulazi u „multipolarni svet“. Približavanje između Rusije i Kine, razvoj Indije, povratak Irana, Turske i Egipta u prvi plan su dokazi za to. Ovaj politikolog smatra da globalizacija nije toliko „dobra“ i da će svet posle Hladnog rata, koji je počeo 11. septembra 2001, biti obeležen pojavom identitetskih i geopolitičkih polova željnih svoje nadmoćnisti i koji će hteti da se oslobode zapadnjačke dominacije.\n„Kao prvo, tu je afirmacija Putinove Rusije, koja od 2013. godine – tj od druge ukrajinske krize – govori da više neće dopuštati da Amerikanci rade šta hoće u njenom okruženju, ili u „bliskim stranim zemljama“, pa čak i na Bliskom Istoku. Ta Rusija odbija da dopusti Amerikancima da destabilizuju prijateljske režime i da napadaju njene direktne interese u ime tzv ljudskih prava, koja inače ismejavaju države koje su u prijateljskim odnosima sa Zapadom, kao robovlasničke i islamističke države Zaliva…“, naglašava gospodin Del Val.\nPrevod sa francuskog : Svetlana Maksović\nOznake:Aleksandar Del ValAmerikapadRusijaSvetlana MaksovićZapad


Vesti online / Vesti / Ex YU / Dodika bi da sruše pre izbora!\nKako se približavaju oktobarski opšti izbori u BiH, tako se zahuktavaju sve otvoreniji napadi na RS i njenog predsednika Milorada Dodika. U tome prednjače američki mediji i zvaničnici koji neskriveno Dodika označavaju kao ključnog u pokušaju razbijanja Bosne, što bi prema oceni "Vašington posta" dovelo do novog rata.\nOdbrana interesa: Milorad Dodik i Vladimir Putin\n"Bosni treba hitno posvetiti pažnju, da ne bi vreme od potpisivanja Dejtonskog sporazuma bilo zabeleženo samo kao pauza balkanskih ratova", zaključuje "Vašington post" u tekstu u kome se pozivaju Evropa i SAD da "bez odlaganja povećaju diplomatsko angažovanje u BiH kako bi sprečili da ta zemlja iskoči iz koloseka".\nGeneral Klark je ocenio da su na prostoru Zapadnog Balkana igrači Rusija, Turska i Kina.\n- Balkan je na tektonskoj ploči ljudske rase, to je područje gde su se civilizacije istorijski sukobljavale i sukobljavaju se ponovo. Tako da je ispravna procena da mi treba da koristimo NATO da osiguramo vojnu sigurnost - ocenio je Klark.\nRešenje Veslija Klarka\nAutora "Vašington posta" najviše žulja što će se Dodik kandidovati za stolicu u tročlanom predsedništvu BiH. On navodi da će s tog mesta Dodik voditi srpsku ka nezavisnosti, dok zabrinuti Bošnjaci smataju da to vodi državu u rat.\nČak se predlaže rešenje da Kancelarija visokog predstavnika oživi sa iskusnim pregovaračima čiji bi posao bio nadgledanje sprovođenja Dejtonskog sporazuma.\nI penzionisani američki general Vesli Klark, zapamćen kao komandant snaga NATO u vreme rata sa SRJ, nedavno je ocenio da bi Balkan mogao ponovo da postane krizno tlo. Međutim, u intervjuu za beogradsku televiziju N1 Klark je promenio ploču, pa tvrdi da su male šanse za sukob, ali da "ljutite reči i agresivna dela mogu dovesti do konflikata na Balkanu brže nego bilo gde na svetu".\n- Da, treba biti zabrinut i uvesti Zapadni Balkan u Zapadnu i transatlantsku civilizaciju što pre - naveo je Klark.\nPoslednja brana nestanku Srba\nZa analitičara i bivšeg vojnog kontraobaveštajca Ljubana Karana upravo u tome je ključni problem.\n- Dodiku je sasvim jasno da bi ta "zapadizacija" Bosne i njeno članstvo u NATO neminovno značilo potpunu marginalizaciju srpskog korpusa u Bosni. Šta će vam bolji primer nego Crne Gore gde su Srbi postali omražena nacionalna manjina, a istovetna situacija je i u Hrvatskoj, na Kosovu, a uskoro će se to dogoditi i u Makedoniji. I Zapadu je jasno da je Dodik ključna brana da bi se uspelo u ovom cilju, pa otuda i ti "personalizovani napadi" (na Dodika) jer su SAD i čelne zemlje NATO svesne da je on trenutno najvažniji kohezioni faktor koji održava Republiku Srpsku onakvom kakva je sada - zaključuje Karan.\nFarska: General Branko Krga\nCilj je unitarna Bosna\nKontraobaveštajac i nekadašnji načelnik Generalštaba VJ, general Branko Krga ocenjuje za "Vesti" da nije Dodik taj koji hoće da uruši Bosnu, već oni koji bi da relativizuju i ukinu Dejtonski sporazum.\n- Bosnu ruše oni koji nasilno žele da promene sve odredbe iz Dejtonskog sporazuma po kojem je BiH sastavljena iz dva entiteta i tri naroda - ocenjuje Krga i dodaje da je zastrašivanje javnosti jačanjem ruskog uticaja na Balkanu farsa i izgovor za sprovođenje ciljeva Zapada u ovom delu Evrope.\nRepriza 27. marta 1941.\nU beogradskim medijima se pojavila informacija da britanska tajna služba MI6 planira otvaranje kancelarije u Sarajevu. Za Ljubana Karana to nije vest, jer tvrdi da su britanske obaveštajne službe sve prisutnije na Balkanu.\n- Reč je o majstorima perfidne igre čijim aktivnostima i ključnim ciljevima saznajemo godinama kasnije, kad se otvore tajne arhive. Kao što smo nedavno saznali o njihovoj ulozi u demonstracijama 27. marta 1941. u Beogradu - objašnjava Karan.\nOn kaže da u Srbiji i Srpskoj ruski uticaj nije dominantniji od Zapadnog. Po Krgi, Rusi verovanto imaju neke svoje interese i prisutni su u meri u kojoj smatraju da je to potrebno, ali taj intenzitet je daleko ispod onog nivoa koji ima Zapad.\n- Plašenje ruskim uticajem primenjuje se i u mnogim drugim zemljama. Neke države se optuže za neprincipijelan uticaj i tada se protiv njih preduzimaju određene mere. U suštini, to je skretanje pažnje s glavnog cilja, da se Dejtonski sporazum u potpunosti relativizuje i stvori unitarna Bosna. Niko od zapadnih političara neće otvoreno reći da to znači prepuštanje Bosne muslimanskoj većini, ali u praksi bi bilo upravo tako. Dodiku je to jasno i stoga se tome suprotstavlja - zaključuje general Branko Krga.\nOtvoreni rat s Ambasadom SAD\nPredsednik RS Milorad Dodik ne štedi američku administraciju, kao i ambasadora u BiH, a ni SAD mu ne ostaju dužne. Samo od početka ove godine taj sukob je imao nekoliko epizoda.\n* 30. januar: Ured za kontrolu stranih sredstava Ministarstva finansija SAD nije skinuo Dodika kada je sačinio novu crnu listu.\n* 6. februar: Dodik optužio ambasadorku SAD u Sarajevu Morin Kormak da iznosi "enormne laži na njegov račun".\n* 19. april: Pred američkim Kongresom Milorad Dodik i Dragan Čavić označeni kao glavna pretnja po stabilnost i mir u BiH.\n* 15. april: Dodik odbio da se rukuje sa ambasadorkom Morin Kormak na komemoraciji u Donjoj Gradini.\n* 7. maj: Dodik prozvao američku ambasadu u Sarajevu da objavi kojim medijima i NVO je namenila 12 miliona dolara pomoći.


Kulturno nasleđe Srbije na Google Arts and Culture\nTanjug 12. decembra 2020. 10:20\nBEOGRAD – Ministarstvo kulture i informisanja Srbije počelo je na Google Arts and Culture platformi onlajn predstavljanje kulturnog nasleđa Srbije.\nKako je saopštilo MInistarstvo, na toj platformi je audio-vizuelnim materijalom na atraktivan način za sada predstavljeno sedam izložbi: Manastir Studenica, Galerija Matice Srpske, Sinagoga u Subotici, Smederevska tvrđava, Stambena palata Ferenca Rajhla, Ram tvrđava i Crkva manastira Pokajnica.\nGoogle Arts and Culture predstavlja onlajn platformu putem koje javnost ima priliku da pristupi sadržaju u visokoj rezoluciji, slikama i video materijalu umetničkih dela i kulturne baštine, prikupljenih od strane institucija u oblasti kulture i saradnika širom sveta.\nTakođe, profesori i studenti su u prilici da organizuju virtuelna putovanja kao i onlajn razgovore s muzejskim ekspertima iz drugih organizacija u oblasti kulture.\nOva vrsta onlajn resursa može da svojom dostupnošću ekskluzivnog materijala građanima širom sveta pomogne u istraživanjima, akademskim radovima, kao i da omogući multidisciplinarno i međuinstitucionalno učenje, dodaje se u saopštenju.


Fondacija Šer: Nedopustivo da se privatnosti građana tretira iz perspektive interesa bezbednosnih službi | Autonomija\nFondacija Šer: Nedopustivo da se privatnosti građana tretira iz perspektive interesa bezbednosnih službi\n"Privatnost građana u digitalnom okruženju izložena je visokom riziku od zloupotreba u svakoj oblasti života"\nNeprofitna organizacija za zaštitu prava i sloboda u digitalnom okruženju Fondacija Šer (SHARE) pozvala je danas nadležne da bez odlaganja predstave rezultate radne grupe Ministarstva pravde koja radi na predlogu zakona o zaštiti podataka o li?nosti, da otvore javnu raspravu i na tu temu otvoreno komuniciraju sa gra?anima.\nFondacija je u saopštenju ocenila da protivre?ne i.\n„Za sada se ?ini da se pitanja privatnosti gra?ana i zaštite njihovih li?nih podataka tretiraju iz perspektive interesa bezbednosnih službi, što je nedopustivo“, ocenila je ta organizacija.\nFondacija je kritikovala ministarku pravde Nelu Kuburovi? jer je na konferenciji o novom zakonskom okviru zaštite podataka o li?nosti i pravilima zaštite podataka o li?nosti u sektoru bezbednosti, saopštila „da je radna grupa okon?ala rad“, ali niko od u?esnika nije dobio uvid u tekst, iako je to bilo najavljeno.\n„Privatnost gra?ana u digitalnom okruženju izložena je visokom riziku od zloupotreba u svakoj oblasti života. Jasno definisane mogu?nosti i ograni?enja neophodni su i privatnom i javnom sektoru, kako bi obavljali svoje svakodnevne procese, a da pritom ne krše prava korisnika“, upozorila je Fondacija Šer.\nDodaje se i da je Srbija 2013. godine oformila radnu grupu za nacrt zakona koju su gotovo isklju?ivo ?inili predstavnici tajnih službi i nadležnih ministarstava.\n„Dve godine kasnije radna grupa je, bez saradnje sa Poverenikom, organizacijama civilnog društva i privatnim sektorom, izradila i predstavila nacrt koji je i u Srbiji i u Briselu doživeo debakl, pa je ista radna grupa, poja?ana ekspertom Saveta Evrope, nastavila rad na novom nacrtu“, piše u saopštenju.\nFondacija je dodala i da je javnost u Srbiji te ?injenice saznala tek jula 2017. godine iz izveštaja o sprovo?enju akcionog plana za poglavlje 23 u procesu pristupnih pregovora sa EU.


Lekovito bilje » Otkrijte bolesti bubrega na vreme Otkrijte bolesti bubrega na vreme – Lekovito bilje\nOtoci, smanjeno ili povećano lučenje mokraće i neprijatan zadah samo su neki simptomi poremećaja rada ovih organa, a lekari savetuju da se signali koje nam šalje telo nikako ne zanemaruju\nBubrezi su parni organi pasuljastog oblika veličine stisnute šake, smešteni s obe strane kičmenog stuba i predstavljaju centralni deo urinarnog sistema. Sastoje se od preko miliona nefrona, sačinjenih od kanalića i sabirnih cevčica, a svaki od tih sićušnih sistema sposoban je da samostalno stvara mokraću. Njihov broj se smanjuje usled starenja, povreda ili stvaranje crvenih krvnih zrnaca i lučenje određenih hormona. Budući na veoma složenu i važnu funkciju koju obavljaju, obratite pažnju na sledeće simptome koji ukazuju na to da je došlo do poremećaja u njihovom radu.\nJedan od prvih karakterističnih znakova da bubrezi ne funcionišu kako treba jesu otoci koji nastaju zbog oboljenja, ali čovek nije životno ugrožen ako mu je funkcionalna otprilike trećina nefrona.\nFormiranje mokraće osnovni je zadatak bubrega, ali oni imaju i čitav niz drugih, važnih uloga u organizmu: izlučuju otpadne produkte metabolizma (urea, kreatinin, mokraćna kiselina, bilirubin) i štetne hemikalije, regulišu arterijski pritisak, ravnotežu kiselina i baza, te balans vode i elektrolita, utiču na toga što se suvišna voda nagomilava u i međućelijskom prostoru, pošto se otežano izlučuje na prirodan način – putem bubrega.\nOsim toga, poremećeno je i izbacivanje soli (natrijumovih, hloridnih, kalijumovih, kalcijumovih jona), usled čega u međućelijski prostor prodire još više tečnosti i, posledično, nastaju još veći otoci, uglavnom u jutarnjim satima, po buđenju, koji su najizraženiji na delovima tela sa rastresitim vezivnim tkivom, kao što su očni kapci (i donji i gornji), šake, stopala, oko gležnjeva, nekad čitavo telo.\nU teškoj bubrežnoj disfunkciji tečnost se nakuplja i u telesnim šupljinama (srčanoj, plućnoj, trbušnoj maramici) ometajući rad vitalnih organa. Karakteristika bubrežnih otoka jeste da su na dodir topli, koža je bleda, a pritiskom prsta na otečeni predeo ne ostaje otisak.\nJedan od čestih simptoma problema u radu bubrega jeste i neprijatan zadah koji potiče od štetnih metabolita koji se inače iz organizma izlučuju preko ovih organa.\nU tom slučaju urea, kreatinin i mokraćna kiselina eliminišu se preko sistema za varenje, pa dah ima miris amonijaka.\nOtkrijte bolesti bubrega na vreme was last modified: February 26th, 2018 by admin


Eksplozija u autobusu u Pakistanu, među poginulima i kineski državljani\nNajmanje osam osoba, među kojima je četvoro kineskih državljana, poginulo je u eksploziji autobusa na severu Pakistana.\nNekoliko osoba je povređeno.„Došlo je do ogromne eksplozije u autobusu koji je prevozio kineske inženjere“, rekao je jedan zvaničnik iz regiona Hazara za Rojters.On je naveo da je autobus prevozio više od 30 kineskih inženjera do brane Dasu u Gornjem Kohistanu, preneo je Tanjug.\neksplozija, autobus, kinezi, pakistan\n© AP Photo / Mohammad SajjadHitna pomoć, Pakistan\nNekoliko osoba je povređeno.\n„Došlo je do ogromne eksplozije u autobusu koji je prevozio kineske inženjere“, rekao je jedan zvaničnik iz regiona Hazara za Rojters.\nOn je naveo da je autobus prevozio više od 30 kineskih inženjera do brane Dasu u Gornjem Kohistanu, preneo je Tanjug.


Film opisuje zbivanja na Kosovu počev od kratkog pregleda istorije Kosova do bombardovanja SRJ i situacije nakon agresije NATO snaga. Naročit naglasak je stavljen na zbivanja 1990-ih na Kosovu, propraćena brojnim razgovorima sa srpskim građanima i, u manjoj mjeri, pripadnicima albanskih terorističkih jedinica.\nIako je Češka televizija (ČT - Javni servis) učestvovala u finansiranju projekta, ova televizija je više puta odlagala njegovo prikazivanje, zbog „neuravnoteženosti“ i „pristrasnosti u korist jedne strane (Srba)“, zbog čega bi „ton filma mogao uzrokovati negativna osjećanja“. Režiser filma Vaclav Dvoržak je na ove optužbe odgovorio da se „ni u dokumentima o holokaustu ne prikazuju stavovi druge strane“.\nProducent filma, Aleš Bednarž, je dodatno izjavio da nije isključena mogućnost da bi neki gledaoci mogli da imaju utisak o „neuravnoteženosti“, ali samo zato što su „godinama bili jednostrano obavještavani o sukobima na Balkanu, prije svega zaslugom televizije, ali i drugih medija.“\nNjegovo prvo prikazivanje, zakazano za 17. mart 2008, godišnjicu pogroma Srba na Kosovu, je najprije odlagano za april iste godine, a na kraju je prikazan uz dodatnu emisiju nakon filma u kojoj su napadnute činjenice iznesene u filmu. Zbog odlaganja prikazivanja tvorci filma su ga objavili na internet servisu Jutjub gdje ga je moguće i dalje naći (novembar 2008).


U Oslu nijedan pešak ni biciklista nisu izgubili život u 2019. | Original\n11/01/2020 11/01/2020 Budi aktuelan Budi odgovoran by editor\nU Oslu nijedan pešak ni biciklista nisu izgubili život u 2019.\nPrema zvaničnim statistikama, samo jedna smrtno nastradala osoba u saobraćajnim nesrećama u Oslu, prestonici Norveške u 2019. godini. Prvi put nijedno dete mlađe od 16 godina nije smrtno nastradalo u saobraćaju u celoj Norveškoj u 2019 godini, piše Independent.\nPodaci Norveške uprave puteva pokazuju da je u proteklih 50 godina broj žrtava na gradskim putevima drastično smanjen, sa 41 nastradalih u 1975. godini. Norveška je zabeležila najmanji broj smrtno nastradalih u saobraćaju u Evropi u 2017. godini, sa 20 saobraćajnih nesreća na milion stanovnika, prenosi Gradnja.\nTagovi: u oslu\nBudi aktuelan, Budi inovativanPerso: Veštačka inteligencija u službi nege kože\nBudi aktuelanOskarovac Kosta Gavras dolazi na FEST


Ministarstvo spoljnih poslova Srbije odgovorilo na optužbe iz Crne Gore - 02.06.2021, Sputnik Srbija\nSrbija se brigom o srpskom narodu ne meša ni u čije unutrašnje stvari, već doprinosi tome da demokratski standardi u poštovanju individualnih i kolektivnih prava... 02.06.2021, Sputnik Srbija\nMinistarstvo podseća da je briga za položaj sopstvenog naroda, posebno u državama u kojima je on domicilan, potpuno u skladu sa demokratskim tekovinama na kojima počiva savremena Evropa. "Takav odnos Srbija ima i prema Crnoj Gori, u kojoj srpski narod čini značajan procenat stanovništva", navodi Ministarstvo i naglašava da Srbija godinama unazad pokazuje da je istinski stub stabilnosti regiona, dosledno insistirajući na politici nemešanja u poslove drugih država, te da ne namerava da odustane od brige za položaj srpskog naroda u susednim državama.Ministarstvo spoljnih poslova Srbije podseća da sa jednakim pravom o položaju svog naroda brinu i druge države i prirodno očekuju da njegovi pripadnici u susednim zemljama uživaju najviša moguća prava."Ukoliko se uporedi procenat albanskog stanovništva u Severnoj Makedoniji i Srba u Crnoj Gori, a zatim i politička prava koja uživa jedan odnosno drugi narod, svakom objektivnom posmatraču biće uočljiv upadljiv nesklad", navodi Ministarstvo i dodaje da je jasno da "Srbi uživaju neuporedivo manja prava".Takođe podseća da ukoliko sve države regiona žele da postanu deo EU one moraju poštovati i približno iste, univerzalne standarde u garantovanju prava nacionalnim zajednicama, te da ni Srbija ne očekuje ništa više od toga.Srbi i Srbija, kako kažu, "sa bratskim crnogorskim narodom ne žele ništa drugo do saradnje i sloge, na temelju naprednih demokratskih tradicija, ali i našeg tradicionalnog prijateljstva".Ministarstvo spoljnih poslova Srbije poručuje da Beograd pruža ruku podrške Podgorici uprkos činjenici da se Crna Gora mešala u njena unutrašnja pitanja priznajući protivpravnu secesiju dela njene teritorije, uprkos protivljenju najvećeg broja svojih građana."Srbija građanima i vlastima Crne Gore dosledno pruža ruku podrške i prijateljstva u nadi da će nakon godina političkih i istorijskih stramputica u kojima je sve činjeno da se pokvari nepokvarljivo, odnosi naših država i naroda ponovo biti na najvišem nivou", navodi srpsko ministarstvo, a prenosi Tanjug.Ministarstvo spoljnih poslova Crne Gore, na čijem čelu je ministar Đorđe Radulović, optužilo je danas Srbiju za negativnu retoriku i zamerilo joj navodno prisvajanje 30 odsto crnogorskih građana, što je, kako je ocenjeno, neprimereno i moglo bi se protumačiti kao mešanje u unutrašnje stvari jedne suverene države.Podgoricu brinu retorika i medijski navodi, koji su, kako tvrde, od samog početka mandata nove vlade usmereni protiv premijera Zdravka Krivokapića i vlade na čijem je čelu.\npolitika, vesti, srbija, crna gora, ministarstvo spoljnih poslova srbije\n22:37 02.06.2021 (Osveženo: 22:38 02.06.2021)\nSrbija se brigom o srpskom narodu ne meša ni u čije unutrašnje stvari, već doprinosi tome da demokratski standardi u poštovanju individualnih i kolektivnih prava postanu univerzalna vrednost u regionu, poručilo je Ministarstvo spoljnih poslova nakon osude zvanične Crne Gore.\n"Srbija ima legitimno i neosporivo pravo da brine o položaju srpskog naroda gde god da on živi, kao i pravo da izražava nezadovoljstvo kada su prava srpskog naroda ugrožena ili kada je on diskriminisan", navodi Ministarstvo spoljnih poslova Srbije odgovarajući na optužbe iz Podgorice na račun Beograda zbog "negativne retorike i prisvajanja 30 odsto građana Crne Gore".\nMinistarstvo podseća da je briga za položaj sopstvenog naroda, posebno u državama u kojima je on domicilan, potpuno u skladu sa demokratskim tekovinama na kojima počiva savremena Evropa.\nZvanična Crna Gora osudila retoriku Srbije\n"Takav odnos Srbija ima i prema Crnoj Gori, u kojoj srpski narod čini značajan procenat stanovništva", navodi Ministarstvo i naglašava da Srbija godinama unazad pokazuje da je istinski stub stabilnosti regiona, dosledno insistirajući na politici nemešanja u poslove drugih država, te da ne namerava da odustane od brige za položaj srpskog naroda u susednim državama.\nMinistarstvo spoljnih poslova Srbije podseća da sa jednakim pravom o položaju svog naroda brinu i druge države i prirodno očekuju da njegovi pripadnici u susednim zemljama uživaju najviša moguća prava.\n"Ukoliko se uporedi procenat albanskog stanovništva u Severnoj Makedoniji i Srba u Crnoj Gori, a zatim i politička prava koja uživa jedan odnosno drugi narod, svakom objektivnom posmatraču biće uočljiv upadljiv nesklad", navodi Ministarstvo i dodaje da je jasno da "Srbi uživaju neuporedivo manja prava".\nTakođe podseća da ukoliko sve države regiona žele da postanu deo EU one moraju poštovati i približno iste, univerzalne standarde u garantovanju prava nacionalnim zajednicama, te da ni Srbija ne očekuje ništa više od toga.\nSrbi i Srbija, kako kažu, "sa bratskim crnogorskim narodom ne žele ništa drugo do saradnje i sloge, na temelju naprednih demokratskih tradicija, ali i našeg tradicionalnog prijateljstva".\n"Srbija je, dakle, ne samo dobar sused, već i bratska zemlja, na koju će i Crna Gora i crnogorski narod uvek moći da se oslone, i uvereni smo da ćemo sva otvorena pitanja, pa i pitanje položaja i prava Srba, rešavati na prijateljski, civilizovan i demokratski način", navodi se u saopštenju.\nMinistarstvo spoljnih poslova Srbije poručuje da Beograd pruža ruku podrške Podgorici uprkos činjenici da se Crna Gora mešala u njena unutrašnja pitanja priznajući protivpravnu secesiju dela njene teritorije, uprkos protivljenju najvećeg broja svojih građana.\n"Srbija građanima i vlastima Crne Gore dosledno pruža ruku podrške i prijateljstva u nadi da će nakon godina političkih i istorijskih stramputica u kojima je sve činjeno da se pokvari nepokvarljivo, odnosi naših država i naroda ponovo biti na najvišem nivou", navodi srpsko ministarstvo, a prenosi Tanjug.\nMinistarstvo spoljnih poslova Crne Gore, na čijem čelu je ministar Đorđe Radulović, optužilo je danas Srbiju za negativnu retoriku i zamerilo joj navodno prisvajanje 30 odsto crnogorskih građana, što je, kako je ocenjeno, neprimereno i moglo bi se protumačiti kao mešanje u unutrašnje stvari jedne suverene države.\nPodgoricu brinu retorika i medijski navodi, koji su, kako tvrde, od samog početka mandata nove vlade usmereni protiv premijera Zdravka Krivokapića i vlade na čijem je čelu.


Holandija negoduje zbog mađarskog veta na prodaju Aegon osiguranja - Biznis.rs\n21.4.2021 11:22 Autor: Redakcija Biznis.rs 0\nHolandska vlada izrazila je zabrinutost mađarskim zvaničnicima nakon odluke zvanične Budimpešte koja se tiče blokiranja prodaje osiguravajućeg društva Aegon NV kompaniji Vienna Insurance Group...\nHolandska vlada izrazila je zabrinutost mađarskim zvaničnicima nakon odluke zvanične Budimpešte koja se tiče blokiranja prodaje osiguravajućeg društva Aegon NV kompaniji Vienna Insurance Group AG, piše Bloomberg.\nMađarska je ovog meseca odbila, navodi agencija, da odobri ključni deo prodaje Aegonovih akcija u centralnoj i istočnoj Evropi kompaniji Vienna Insurance za 830 miliona evra, odnosno oko milijardu dolara. Iako vlade širom Evrope blokiraju dogovore prodaje u cilju sprečavanja tržišnih monopola, očuvanju radnih mesta ili iz razloga nacionalne bezbednosti, intervencija Orbanove administracije izazvala je zabrinutost, jer se čini da razlog prodaje kompanije se ne podudara sa navedenim, za evropske države, uobičajnim kategorijama.\n„Mađarska je postala lider u Evropi kada je u pitanju državna intervencija u ekonomiji“, rekao je Peter Akos Bod, bivši guverner mađarske centralne banke i profesor ekonomije na Univerzitetu Corvinus u Budimpešti. „Blokiranje ovog posla možda je iznenadilo mnoge, ali zapravo se jednostavno uklapa u trend koji je prisutan već neko vreme u Mađarskoj.“\nUz izražavanje sumnje da je pomenuta transakcija uopšte i moguća, veliki broj potencijalnih kupaca spremni su da „zamene“ Vienna Insurance, ako dogovor zaista propadne, navode izvori Bloomberga.\nNajglasniji u izražavanju interesa za preuzimanje Aegona je Cig Pannonia Nirt, je osiguravajuća kompanija čiji je većinski akcionar Lorinco Meszarosa, najbliži poslovni saveznik mađarskog premijera Viktora Orbana. Akcije ovog osiguravajućeg društva sa sedištem u Budimpešti porasle su u utorak za čak 3,9 odsto, pre nego što su rano popodne preokrenule dobit i pale 1,2 odsto, uglavnom prateći pad evropskih akcija. Vrednost kompanije Cig je porasla za 13 procenata u dva dana nakon što je mađarski veto objavljen početkom ovog meseca.\nDa bi stvar bila šokantnija, kako piše Bloomberg, činjenica je da je sve poteklo od Ministarstva unutrašnjih poslova – zaduženog za sprovođenje zakona, civilnih obaveštajnih službi i lokalnih samouprava, umesto od Ministarstva finansija koje je bilo uključeno u razgovore oko preuzimanja.\nDva dana pre nego što su Vienna Insurance i Aegon objavili dogovor 30. novembra, Mađarska je izmenila zakon o zaštiti strateških sektora od neprijateljskih pokušaja preuzimanja, uključujući zemlje Evropske unije i Švajcarsku, kao i pružaoce finansijskih usluga poput osiguravajućih i investicionih fondova.\nHOLANDIJA MAĐARSKA NOVAC OSIGURANJE PRODAJA\nHOLANDIJA PONOVO ZATVORILA GRANICE Zbog porasta broja obolelih ulazak…


Obaveze i zabrane za subjekte koji pružaju usluge medijskog oglašavanja u izbornoj kampanji u Mojkovcu, Petnjici i na Cetinju\nPrivržena svojoj preventivnoj funkciji i proaktivnom djelovanju, Agencija za sprječavanje korupcije podsjeća subjekte koji pružaju usluge medijskog oglašavanja izborne kampanje na njihove obaveze i zabrane propisane Zakonom o finansiranju političkih subjekata i izbornih kampanja.\nKako su odlukom Predsjednika Crne Gore od 14. septembra 2021. godine raspisani izbori za odbornike u Skupštini opštine Mojkovac, Skupštini opštine Petnjica i Skupštini Prijestonice Cetinje, pružaoci usluga medijskog oglašavanja izborne kampanje dužni su da Agenciji u roku od deset dana, odnosno do petka, 24. septembra, dostave cjenovnike usluga medijskog oglašavanja u kampanji.\nAgencija napominje da se cjenovnici ne smiju mijenjati tokom kampanje.\nMedijima koji ne dostave cjenovnik u propisanom roku zabranjeno je pružanje usluga medijskog oglašavanja.\nPružaoci usluga medijskog oglašavanja dužni su da Agenciji dostave i ugovore koje su zaključili sa političkim subjektima u vezi sa izbornom kampanjom u roku od pet dana od dana zaključenja.\nObaveza dostavljanja cjenovnika se odnosi na sve medijske subjekte na teritoriji Crne Gore koji pružaju usluge medijskog oglašavanja političkih subjekata, odnosno emitere pružaoce AVM usluge koji su registrovani za radio i televizijsku djelatnost, i internetske publikacije kao medije čiji se sadržaj širi putem interneta (portali), bez obzira na to u kojoj opštini se izbori održavaju.\nPodržavajući u punoj mjeri transparentnost i integritet izbornog procesa, Agencija će svu dostavljenu dokumentaciju objaviti na svojoj internet stranici.\nZa sve dodatne informacije, obveznici mogu kontaktirati Odsjek Agencije za kontrolu finansiranja političkih subjekata i izbornih kampanja, na telefon 020/407-706 i email finansiranje@antikorupcija.me.


Raonić: Trebaće vremena da Novak povrati povjerenje - Glas Srpske\nRaonić: Trebaće vremena da Novak povrati povjerenje\nTanjug 28.06.2020 19:40\nBEOGRAD - Kanadski teniser Miloš Raonić izjavio je da će Novaku Đokoviću trebati vremena da povrati povjerenje teniske javnosti nakon dešavanja na Adrija Turu.\nRaonić, koji je rođen u Podgorici, imao je poziv Đokovica da bude dio Adrija tura u Crnoj Gori, ali je taj turnir otkazan i prije dešavanja u Zadru.\n“Nikada nisam igrao pred većinom mojih rođaka, pred mojom bakom, tetkama, stričevima. Razmišljao sam, ali ipak sam odlučio da ne idem u Evropu, ako će US open da se održi. Osjećao sam da je to nepotreban rizik”, rekao je Raonić za kanadski TSN.\nĐokovićev turnir u Zadru otkazan je kada je bugraski teniser Grigor Dimitrov saopštio da je pozitivn na korna virus, a trenutno 30. teniser na ATP listi istakao je da će Đokoviću sada trebati vremena da povrati povjerenje zbog svega toga.\n“Znam da je Novak bio jedan od onih koji je bio protiv ideje o US openu, rekao je da ne vidi kako gren slem turnir može da se održi pod tim uslovima. Poslije svega što se dogodilo, njegovo mišljenje o tome više nema mnogo težine, ne stoji mnogo iza toga...\nZa druge stvari, mislim da je vodio igrače na pozitivan način, ali ako gledamo sada ovu situaciju, biće mu potrebno vrijeme da povrati poverenje”, rekao je Raonić, koji se osvrnuo i na komentare Srđana Đokovića na račun Dimitrova, koga je označio kao nekog koje nanio štetu Srbiji, Hrvatskoj i njegovoj porodici.\n“To su potpuno nekorektni komentari. Bilo je i drugih stvari koje su mogle da uzrokuju sve, možda Novakov odlazak na košarkašku utakmicu na kojoj se sreo sa Nikolom Jokićem koji je poslije bio pozitivan. Mnogo je tu tračeva u ovom trenutku i mislim da je svrsishodnije u ovom trenutku fokusirati se na: ''U redu, nije uspjelo, šta možemo da uradimo bolje kako bismo vratili teniske turnire?”, zaključio je Raonić.


Nariškin: EU se boji istine - 03.09.2015, Sputnik Srbija\nNariškin: EU se boji istine\nPovodom formiranja tima EU za borbu protiv tzv. ruske propagande, predsednik ruske Dume Sergej Nariškin kaže za Sputnjik Srbiju da to pokazuje da se neki boje... 03.09.2015, Sputnik Srbija\n10:28 03.09.2015 (Osveženo: 16:19 05.10.2015)\nPovodom formiranja tima EU za borbu protiv tzv. ruske propagande, predsednik ruske Dume Sergej Nariškin kaže za Sputnjik Srbiju da to pokazuje da se neki boje istine.\n„To naravno govori o tome da postoje snage koje se boje istine, koje se boje da čuju drugačiju tačku gledišta. I to svakako nije u skladu ni sa evropskim, ni sa demokratskim vrednostima“, kratko je prokomentarisao Nariškin.\nOsmočlani tim počeo je sa radom 1. septembra nakon što su lideri EU u martu dali visokoj predstavnici Federiki Mogerini zadatak da nađe način kako da se suprotstavi „ruskoj pretnji“.\nKako je saopšteno, tim će istraživati izveštavanje ruskih medija, kao što su televizija Raša tudej i novinska agencija Sputnjik, i pomagati novinarima i medijima u zemljama Istočnog partnerstva — Ukrajini, Moldaviji, Belorusiji, Gruziji, Jermeniji i Azerbejdžanu.\nInače, tim koji je formiran u okviru Evropske službe za spoljne poslove neće imati svoj budžet.


Telo deteta je pronađeno na dušeku na kom je bilo GAMADI – OnlineVesti\nTelo deteta je pronađeno na dušeku na kom je bilo GAMADI\nby admin October 2, 2020, 12:25 am 1.9k Views\nDevojčica je, piše “Miror”, odrastala u kući koja je bila puna mačaka, a samim tim i buva, vašaka i izmeta. Centar za socijalni rad je nakon tragedije obišao dom devojčice, a radnica je napisala potresan izveštaj u kom, između ostalog, navodi da “tako nešto u životu nije videla”.\nU centru su i ranije znali za Kejtlin slučaj, s obzirom na to da je majka po rođenju htela da je da na usvajanje, ali su ona i suprug na kraju ipak odlučili devojčicu da zadrže. S vremena na vreme radnici centra su obilazili porodicu, a 2018. godine su privremeno izmestili Kejtlin kod tetke zbog loših uslova života. Međutim, tetka je posle nedelju dana dete vratila roditeljima, a od tada niko od nadležnih nije obišao porodicu, prenosi “Telegraf”.\n– Telo deteta je pronađeno na dušeku na kom je bilo gamadi. Komšije kažu da je nisu videli u dvorištu poslednja dva meseca. Te slute da je detetu verovatno bilo zdravstveno loše – saopštili su iz policije.


CEAS pozdravlja stav NATO i suzdržanu retoriku Beograda - Centar za evroatlantske studije - CEAS\nCEAS pozdravlja stav NATO i suzdržanu retoriku Beograda\nObjavio Tanjug 17 decembar 2018 .\nCentar za evroatlantske studije iz Beograda (CEAS) pozdravlja izjavu generalnog Sekretara NATO-a Jensa Stoltenberga da je loš trenutak za formiranje vojske Kosova, kao i suzdržanu retoriku srpskih državnih organa istim povodom.\nBEOGRAD – Centar za evroatlantske studije iz Beograda (CEAS) pozdravlja izjavu generalnog Sekretara NATO-a Jensa Stoltenberga da je loš trenutak za formiranje vojske Kosova, kao i suzdržanu retoriku srpskih državnih organa istim povodom.\nCEAS se iskreno nada da će srpska zajednica na Kosovu, za koju je ovaj proces vrlo traumatičan, ionako već teško pogođena drakonskim merama uvođenja taksi, ostati mirna i dostojanstvena i imati vere u diplomatske mere Beograda sa jedne, i KFOR-a na terenu sa druge strane, i pored prethodnih razočaranja i propusta, poput onih iz 2004. godine, i da neće nasedati na vrlo verovatne provokacije.\nCEAS u saopštenju navodi i da su sasvim neutemeljene i neprihvatljive izjave nekih zapadnih aktera da je Srbija radeći na reviziji priznanja Kosova i akcijama za neprimanje Kosova u Interpol doprinela destabilizaciji.\nVeliku zabrinutost CEAS iskazuje zbog mogućeg izazivanja provokacija sa bezbednosnim implikacijama koje mogu doći od trećih strana, kako državnih tako i nedržavnih aktera i zato smatra da je jako dobro pojačano prisustvo KFOR-a na severnom delu Kosova, čime se smanjuju mogućnosti za provokacije ali i mogućnost da se zvaničnom Beogradu podmetnu incidenti, koji bi se njemu mogli pripisati, a dolaze sa trećih strana.\nCEAS se nada da će najavljeno preispitavanje novog nivoa angažovanja NATO-a sa KBS ići u pravcu koji će pomoći srpskoj zajednici i državi Srbiji da lakše prebrode ovaj teški period i nastave i unaprede komunikaciju i saradnju sa KFOR-om i NATO-om u celini.\nU saopštenju CEAS navodi da pretpostavlja da je odluka Prištine delom doneta da bi se lakše formalno sprovodili procesi bilateralne saradnje u oblasti bezbednosti i odbrane SAD-a i Kosova, koji, uvereni su, ni na koji način neće predstavljati opasnost za srpsku zajednicu na Kosovu.\nTakve procese podržava i Vojska Srbije, konstatuje CEAS te poručuje da je za Srbiju u ovom vrlo teškom tenutku posebno bitno da se ne ugrozi percepcija javnosti Srbije prema pozitivnoj ulozi SAD, a koju su u tom Centru uočili od letos.\n„Ovo pre svega u interesu napora srpskog državnog vrha da američkim institucijama objasne svoje pozicije i nade u vezi postizanja multidimenzionog rešenja odnosa Beograda i Prištine“, navodi se u saopštenju.\nCEAS zaključuje da današnji potezi Prištine potvrđuju da je dijalog u sadašnjoj formi sve otežaniji, da je Beograd u njemu mnogo konstruktivniji, te da je potrebno što pre razmotriti opcije koje bi ubrzale formalizaciju odnosa kao preduslov suštinskoj normalizaciji u interesu obe strane, regiona, NATO-a, EU i zemalja članica.\nTe opcije, smatraju u CEAS-u, ne treba da imaju crvene linije i treba da imaju u vidu legitimne interese i poziciju Srbije kao i novonastale geopolitičke okolnosti, „ma koliko se one nekome ne sviđaju“.


Solarijum škodi zdravlju - Televizija K3\nZnajući sve to, Svjetska zdravstvena organizacija je solarijume svrstala u najopasnije faktore rizika za pojavu karcinoma kože. Solarijumi dovode do preplanulosti kože uz pomoć ultravioletnog A zračenja.\nA njihovi zraci su opasni jer ne stvaraju opekotine, ali značajno povećavaju rizik za nastanak karcinoma i ubrzavaju starenje kože.\nVećina nije ni svjesna činjenice da preplanulost dobijena u solarijumu ne štiti od opekotina do kojih može da dovede boravak na suncu. Koža preplanula na ovaj način ima minimalnu zaštitu od solarne UV radijacije. Solarijum ne smije da se koristi u svrhu “pripreme kože za sunčanje”, upozoravaju stručnjaci.


Tradicionalni 51. Sabor narodnog stvaralaštva „Prođoh Levač, prođoh Šumadiju | Levačke Novine\nTradicionalni 51. Sabor narodnog stvaralaštva „Prođoh Levač, prođoh Šumadiju“, ove godine će u Kalenićkom Prnjavoru biti održan od 29. jula do 1. avgusta.\nU nedelju će u 8 sati u manastiru Kalenić biti održana sveta arhijerejska liturgija, u 11 sati u porti ovog srednjevekovnog manastira počinje takmičenje zdravičara i nadmetanje u najboljim starim jelima – „Zlatne ruke Levča“. U porti će biti otvorena izložba slika sa 28. likovne kolonije i izložba domaće radinosti i starih zanata. Defile kulturno-umetničkih društava i pevačkih grupa, koji će nastupiti na glavnoj bini pokraj manastira, počinje u 12 sati. Kulturno-umetnički program počinje u 13 sati.


Borko Stefanović negirao da je Dodiku postavljao ultimatume - Politika - Dnevni list Danas\nPočetna » Politika » Borko Stefanović negirao da je Dodiku postavljao ultimatume\nZamenik predsednika Stranke slobode i pravde Borko Stefanović uputio je danas otvoreno pismo članu Predsedništva BiH Miloradu Dodiku i pozvao ga da prestane da napada i kleveće predstavnike opozicije u Srbiji.\nU pismu Stefanović je odbacio Dodikove navode da ga je izbacio iz kabineta jer mu je postavljao ultimatume dok je kao član Vlade Srbije dolazio u Banjaluku kada je Dodik bio predsednik Republike Srpske.\nStefanović je naveo da je kao zvanični predstavnik Srbije išao u zakazane i planirane posete Banjaluci kako bi definisali određene projekte pomoći države Srbije Republici Srpskoj, ali i usaglasili politike vezane pre svega za poštovanje Dejtonskog sporazuma čiji je Srbija garant.\n„Ne reagujem ni zbog Vas ni zbog sebe već zbog našeg naroda sa obe strane Drine koji treba da zna da nikada iz Beograda prema Republici Srpskoj nisu išli nikakvi ultimatumi, već smo u često složenim okolnostima radili zajedno kako bi na najbolji način zaštitili interese srpskog naroda, Republike Srbije i Republike Srpske“, napisao je Stefanović.\nStefanović je takođe dodao da ni on, niti bilo koji drugi predstavnik Srbije, nisu doživeti da ih iz Republike Srpske isteruje njen predsednik, i istakao da su tokom njegovih poseta Banjaluci sa Dodikom bili i ministri iz Vlade RS.\n„Čitava ta priča oko izbacivanja bi bila komična da nije tragična. A tragična je, jer se i lažne anegdote mogu upotrebiti za podele i antagonizme između našeg naroda, što direktno ugrožava Republiku Srpsku i Srbiju. Tragična je, jer ste Vi svesni tog rizika koji Vas nažalost ne interesuje“, dodao je Stefanović u pismu Dodiku.\nBorko StefanovićDejtonski sporazumMilorad DodikZamenik predsednika Stranke slobode i pravdeBeograd\nJedno reagovanje na “Borko Stefanović negirao da je Dodiku postavljao ultimatume”\n14. juna 2021. u 11.20\nJesi Borko,nemozes se izvuci i oprati tek tako.


SEM FABRICI U POSETI ISTOČNOJ SRBIJI! Šefa Delegacije Evropske unije u Srbiji, OČARALE NEGOTINSKE PIVNICE /FOTO/ - Informer\nDrugog dana posete Istočnoj Srbiji , šef delegacije EU u Republici Srbiji, Sem Fabrici posetio je Rogljevačke i Rajačke pivnice\nU okviru projekta #EU za Tebe –za kulturno nasleđe i turizam, na Rogljevačkim i Rajačkim pivnicama biće sporvedeni infrastrukturni radovi , koji obuhvataju elektrifikaciju , vodosnabdevanje i popločavanje ulica.\nSEM FABRICI U KLADOVU! Šef delegacije Evropske unije u Republici Srbiji, obišao radove na REKONSTRUKCIJI TVRĐAVE FETISLAM/FOTO/\nŠto se tiče infrastrukture u Rogljevačkim pivnicama, kako se čulo još uvek je sve u fazi razmatranja prioriteta. Ambasador Fabrici ovom prilikom nije krio zadovoljstvo i oduševljenje upoznajući se sa lepotama autentičnih vinarskih sela .\n,, Dolazim iz zemlje u kojoj vino ima viševekovnu tradiciju, ali do sada nisam video sela koja su izgrđena samo zbog vina. Pivnice su me očarale i siguran sam da ću ih makar još jednom posetiti. Rogljevačke i Rajačke pivnice imaju neverovatan potencijal za razvoj turizma i verujem da će kroz projekat Evropske unije opet doživeti svoje zlatno doba i biti prepoznate kao jedinstvena mesta za uživanje, rekao je Fabrici prilikom posete turističkih destinacije Negotinske Krajine.\nIako je odliv stanovništva i u ovom delu Srbije znatno primetan , dobar deo mladih je spreman da se bavi vinogradarstvom i vinskim turizmom, što je ambasadoru Fabriciju pričinilo posebno zadovoljstvo.\nVučić i Fabrici razgovarali o infrastrukturnim projektima u Srbiji! /Foto/\n,, Srećan sam što sam imao priliku da upoznam mnogo mladih koji žele da nastave tradiciju svojih porodica. Neki od njih su već šesta generacija proizvođača vina , a nadam se da će ih biti daleko više u budućnosti,,.\nPredsednik Opštine Negotin, Vladimir Veličković je naveo da će već u toku narednog meseca biti pribavljene sve neophodne dozvole za pokretanje infrastruktrunih radova uz pomoć sredstva koje za ove namene izdvojila EU i time će se znatno podići nivo turističke ponude ne samo u Negotinu već i na području čitave Istočne Srbije.\nInače projekat #EU za Tebe –za kulturno nasleđe i turizam usmeren je na razvoj turizma pre svega kao značajnog privrednog potencijala, za ekonomski razvoj Istočne Srbije i Donjeg Podunavlja Projekat finansira EU i Vlada Savezne Republike Nemačke a sprovodi Nemačka organizacijan za međunarodnu saradnju GIZ.\nFABRICI: Što više Srbija ulaže u politiku digitalizacije, više se uklapa u plan ekonomskih reformi\n12:05 >> 12:05 Politika 25\nsem Fabrici istočna srbija poseta Negotinske pivnice delegacija Evropske unija


Molitva prekinuta šok-bombama: Haos u Al-Aksi, sukobi u ranu zoru usred džamije, najmanje 20 povređenih (FOTO/VIDEO)\nIslamska zajednica koja upravlja džamijom saopštila je da je izraelska policija intervenisala ubrzo nakon jutarnje molitve\nPrema podacima palestinske medicinske službe najmanje 20 osoba je povređeno u sukobima rano jutros između izraelske policije i Palestinaca u džamiji Al-Aksa u Jerusalimu.\nNa video snimcima incidenta sa interneta, vide se Palestinci kako bacaju kamenje na policiju koja ispaljuje suzavac i šok bombe. Iz službe za hitne slučajeve Palestinskog Crvenog polumeseca saopšteno je da je 20 povređenih osoba prebačeno u bolnice, a uprava džamije je saopštila da je jedan od čuvara pogođen gumenim metkom u oko.\nAl-Aksa je treće najsvetije mesto za islamske vernike, a izgrađena je na vrhu brda koje je najsvetije mesto za Jevreje, koji ga nazivaju Hramovnom gorom i to je već decenijama glavno žarište za izraelsko-palestinsko nasilje. Očekuje se da će se desetine hiljada Palestinaca okupiti danas u Al-Aksi na molitvi petkom, za vreme Ramazana, najvažnijeg i najsvetijeg meseca u islamskoj veri.\nIzraelsko-palestinske tenzije su porasle poslednjih nedelja nakon niza smrtonosnih napada Palestinaca, u kojima je ubijeno 14 osoba u Izraelu. Izrael je izveo nakon toga više hapšenja i vojnih operacija na okupiranoj Zapadnoj obali, što je izazvalo sukobe u kojima je nekoliko Palestinaca ubijeno, navodi AP.\ndžamija napadi Al Aksa Izrael Palestina


Potpredsednik Vlade Republike Srbije i ministar unutrašnjih poslova dr Nebojša Stefanović i ministar unutrašnjih poslova Republike Slovenije Boštjan Poklukar obišli su danas, na Graničnom prelazu Preševo, pripadnike srpske i slovenačke policije koji zajedno obezbeđuju bolјu kontrolu migratornih tokova i rade na sprečavanju iregularnih prelazaka granice.\nStefanović je istakao da saradnja policija dveju zemalјa na suzbijanju iregularnih migracija pokazuje da zajedničkim radom možemo osigurati bezbednost naših građana i sprečiti da iregularne migracije postanu pretnja i rizik za našu državu i zemlјe koje se nalaze na putu migratornih tokova.\nPrema njegovim rečima, na Graničnom prelazu Preševo prema Severnoj Makedoniji, u okviru posebnog programa Evropske unije, u više navrata srpskim policajcima pomagalo je gotovo 100 slovenačkih kolega u sprečavanju iregularnih migracija i procesuiranju prekršajnih i krivičnih dela iz ove oblasti.\n„Ova vrsta pomoći bila je značajna za Srbiju od početka migrantske krize, a značajna je i danas jer pokazujemo budnost, dobru saradnju i da nećemo popustiti u svakodnevnom praćenju migratornih tokova. Maksimalno ozbilјno pratimo svakodnevnu situaciju i spremni smo da reagujemo i u svakom trenutku zaštitimo granice od iregularnih migracija i pružimo sigurnost našim građanima“, istakao je Stefanović.\nMinistar Poklukar istakao je odličnu saradnju srpske i slovenačke policije, posebno kroz rad zajedničkih patrola na graničnim prelazima.\nPrema njegovim rečima, Slovenija se nalazi pod pritiskom migrantske krize i želi da pomogne u sprečavanju iregularnih migracija, posebno da se dođe do rešenja koje će ih zaustaviti u izvornim državama.\nPoklukar je dodao da pored saradnje na granici sa Severnom Makedonijom, slovenački policajci imaju uspešne rezultate i u zajedničkim patrolama na granici sa Grčkom.


RTS :: Suzana Vasiljević: Predsednik je dva dana bio na aparatima\nPolitika Suzana Vasiljević: Predsednik je dva dana bio na aparatima\nnedelja, 17. nov 2019, 21:51 -> 11:22\nPredsednik Srbije Aleksandar Vučić proveo je dva dana na aparatima na VMA, ali se danas oseća malo bolje, izjavila je savetnica predsednika za medije Suzana Vasiljević i dodala da je veći deo javnosti u Srbiji, ali i u svetu, od Emanuela Makrona i Angele Merkel, pokazao zabrinutost za predsednika Vučića.\nSuzana Vasiljević je, govoreći o zdravstvenom stanju Aleksandra Vučića, koji je u petak primljen na VMA, istakla da se nada da ćemo prevazići "ovu, skoro pa tragediju".\nPredsednik je bio toliko loše da je sam tražio da ga odvedu, a on je čovek koji ne priznaje nikakve simptome bolesti, rekla je Vasiljevićeva i dodala da je ceo predsednikov tim mnoge njegove temperature preživeo "na nogama sa njim".\n"Trčali smo sa njim po belom svetu u najgorim stanjima, ali je i sam shvatio u ovom slučaju da nešto nije u redu", rekla je Vasiljevićeva i dodala da je veoma težak vikend za nama.\nVasiljevićeva je navela i da su jutros stigli rezultati analiza i izrazila uverenje da će nakon ovoga predsednik početi da sluša ljude koji brinu o njegovom zdravlju.\nSuzana Vasiljević je govorila i o reakciji javnosti na predsednikovo lečenje i izrazila nadu da on nije video loše reakcije.\n"Ako niste za njega, neko ko podržava političku opciju Aleksandra Vučića i ovu vlast bar čoveka pustite na miru da bude bolestan", rekla je ona i izrazila zadovoljstvo što je ipak veći deo javnosti bio iskreno zabrinut.\n"Veliki broj poruka od svetskih i regionalnih zvaničnika"\nPredsednik je dobio veliki broj poruka od svetskih predsednika Makrona, Angele Merkel, premijera Albanije, Boruta Pahora, Dodika, navela je Vasiljevićeva.\nKomentarisala i pisanja medija da je novinarsko pitanje uzrok zdravstvenih problema predsednika Vučića, a na podsećanje voditeljke na reči Jugoslava Ćosića da predsednik ne bi trebalo da se bavi tim poslom ako je osetljiv na novinarska pitanja, Suzana Vasiljević je odgovorila:\n"Gospodina Ćosića bi trebalo da bude sramota zbog takvih izjava, da li time prikriva afere ili pokušava da podigne rejting televiziji ili je preglasio značaj svojih novinara".\nIstakla je da predsednik uvek odgovara na sva pitanja.\nPoručila je novinaru Miodragu Sovilju da čovek može da bude nezavisan i dobar novinar i ako je pristojan, a sve ono što se videlo u petak od njega pokazuje da on to nije.\n"Sovilj došao na konferenciju potpuno nepripremljeno i samo s namerom da isprovocira predsednika", rekla je Suzana Vasiljević u emisiji "Hit tvit" na televiziji Pink.\n(ponedeljak, 18. nov 2019, 07:51) - anonymous [neregistrovani]\n(ponedeljak, 18. nov 2019, 07:35) - anonymous [neregistrovani]\n(ponedeljak, 18. nov 2019, 07:35) - Goran Sesiric [neregistrovani]\n(ponedeljak, 18. nov 2019, 00:51) - Srećko [neregistrovani]\n(nedelja, 17. nov 2019, 23:35) - Петрија [neregistrovani]\n(nedelja, 17. nov 2019, 22:56) - anonymous [neregistrovani]


Čuvena instalacija Koraci Alfreda Pirija u Beogradu - Plezir\nUmetnostMay 3, 2019\nČuvena instalacija Koraci Alfreda Pirija u Beogradu\nSvetski poznata instalacija „Koraci” (“Passi”) italijanskog umetnika Alfreda Pirija (Alfredo Pirri) biće otvorena 15. maja 2019. u 15 časova u Jugoslovenskoj kinoteci (Uzun Mirkova 1) kao umetnička najava Festivala italijanskog filma.\nInstalacija „Koraci” predstavlja izuzetno uspešan koncept koji je realizovan na mestima od izuzetnog simboličnog značaja širom sveta, kao što su Cezarov forum u Rimu (2007), Nacionalna galerija moderne umetnosti (2011) i Galerija Akademije u Firenci (2012), Palata Altemps u Rimu (2018).\nOvo delo se sastoji od niza ogledala koja su postavljena na podu velikog atrijuma na ulazu u Kinoteku. Unutrašnji zidovi zgrade, zajedno sa eksponatima Muzeja Jugoslovenske kinoteke, reflektuju se na površinu ogledala udvajajući se u njoj i stvarajući viziju prostora i vremena. Namera je da se stvori prostor koji je u stanju da izazove vizuelno iznenađenje i zadivljenost, kako je objasnio sam umetnik: „mi smo goloruki gledaoci prošlosti projektovani u vreme koje će doći i u kojem pod našom težinom nastaju pukotine“.\nTAGS: Alfredo PiriJugoslovenska kinotekaKoraciPlezirPlezir magazin


- FMP je uvek motivisan protiv nas... Međusobno se veoma dobro poznajemo iz mlađih reprezentativnih selekcija, radi se o velikom broju talentovanih i kvalitetnih igrača na čelu sa Filipom Čovićem. Pobedom bismo napravili korak u pravom smeru u nastavku šampionata - rekao je Zagorac za sajt kluba.\nKošarkaši Mega Leksa u nedelju od 17 dočekuju FMP u 15. kolu ABA lige. Mega je u petak proslavila 18 godina postojanja, pa će ulaz biti besplatan.\n- Pozivam publiku da nas podrži u velikom broju i da zajedno pobedom obeležimo punoletstvo našeg kluba - dodao je Zagorac.\nTrener Mege Dejan Milojević, zbog povrede ruke, neće moći da računa na Marka Tejića, kao ni na Nikolu Rebića i Ognjena Čarapića. U tim se vraća Kostja Mušidi, koji je sa Nemačkom završio juniorsko Evropsko prvenstvo, a poslednje pojačanje Aleksandar Marelja će, takođe, biti spreman.\n- U nedelju nas očekuje protivnik koji, kao i mi, ima mladu, poletnu ekipu sa puno talentovanih igrača, a koji je, nažalost, u istoj poziciji da se bori za opstanak u ABA ligi. Ovo je veoma važan meč za obe ekipe, ali verujem u svoj tim i da ćemo doći do pobede - rekao je Milojević.\nU 2. kolu ABA lige ove sezone, u Železniku, FMP je slavio sa 98:84. Pred meč u nedelju, obe ekipe imaju skor - četiri pobede i 10 poraza.


VOZAČI | DJOLETOV KUTAK\nBiti vozač u saobraćaju u prenatrpanim metropolama i velegrada svake države na svetu zna biti veoma opasan, odgovoran i rizičan posao ?! Vozači koji su svakodnevno na drumovima Evrope i sveta koji su postali zatrpani vozilima i prikolicama. Zakačanih na velikim teretnjacima koji špartaju hiljade kilometara u jednom pravcu i po nekoliko nedelja zauzeti i van svojih kuća. Odvojenih od svojih porodica zbog potrebe posla i firme koja ih je angažovala ! Znam mnogo ljudi koji su pošli za tim poslom za većom zaradom i nadom za bolji život poslovi koji su postali unosni ovde i u svetu. Dobro plaćeni i cenjeni jer bez tranzita između država ne bi funkcionisale privrede i život svake države pojedinačno ?!\nPored očigledne zarade i boljeg života životne stvari se lakše ispunjavaju i rešavaju ali po koju cenu ? Cenu da su nedeljama na službenom putu, spavaju po kamionima na raznim parkinzima. Čuvajući tovar za koji su zaduženi i naravno gubeći zdravlje zbog same prirode posla i vremena provedenim u putu !\nPorodica tu najviše ispašta jer se gubi jedinstvo i smisao njenog postojanja ! A sve zavisi i od dogovora i samog života supružnika i dece i da li su spremni na ovu žrtvu i cenu i život bez jednog roditelja ?! Ostali poslovi vezani za saobraćaj nisu ništa manje opasni i odgovorni kao što su posao vozača autobusa, šinobusa, tramvaja ili taksista ?\nOni su direktno odgovorni za živote putnika i oni se biraju kao profesionalci sa višegodišnjim iskustvom. Bez sudskih i krivičnih prijava i presuda za ove poslove koji je usled nedostatka vozača postali traženi smerovi. U saobraćajnim školama sa visoko rangiranim bodovima i popunjenim mestima u svakom gradu u državi !\nŠta reći posle svega, poslovi vozača mogu biti opasni i odgovorni ali i uzbudljivi sa dozom ludila i adrenalinom koji se podiže sa svakim pređenim kilometrom ? Upoznaju se novi ljudi, nova mesta i proširuju se novi horizonti !\nOvakvi poslovi su samo za mlade ljude koji su sa viškom energije željni uzbuđenja i putovanja i naravno zarade, pa ko voli nek izvoli i sretno im bilo !\nGOSPODARI SREĆE →


V. B. 5. maja 2018. 15:10\nDa li će države Asocijacije nacija jugoistočne Azije uspeti da zadrže postojeći ekonomski rast u kontekstu rastućih tendencija američkog protekcionizma? Kakva je sudbina disbalansa u okviru svetskog trgovačkog sistema nastalog na osnovu trvenja Vašingtona i Pekinga.\nPremijer Singapura Li Sjenlung je tokom nedavno održanog samita Asocijacije nacija jugoistočne Azije (ASEAN) izjavio da trgovački spor na relaciji SAD–Kina, koji poprima sve veće razmere, preti da ugrozi ekonomije država jugoistočne Azije. Premijer Singapura je dodao da je veoma važno da postoji otvoren sistem sa jasnim pravilima igre, koji bi kao takav bio osnova rasta svih država ASEAN-a, kao i da je ovaj multilateralni sistem danas pod velikim pritiskom.\nIzjave singapurskog premijera su zaista veoma važne, po mišljenju Andreja Karnejeva, zamenika direktora Instituta država Azije i Afrike na Moskovskom državnom univerzitetu Lomonosov, jer realno za najveći broj država ASEAN, SAD i Kina su najznačajniji trgovački partneri. Ipak, ono što je najopasnije, dodaje Karnejev za Sputnjik, jeste to što bi kršenje makar dela ustanovljenih pravila danas, dovelo do potpunog haosa u međunarodnoj trgovini sutra.\nA kako Kina vidi budućnost svetskog trgovačkog sistema, Sputnjik je pitao Sju Fejbjao, stručnjaka Centra za izučavanje svetske ekonomije Kineskog instituta savremenih međunarodnih odnosa.\nNaš sagovornik kaže da se stavovi SAD i Kine veoma razlikuju, ali da i dalje postoji nada da će biti postignut kompromis:\n„Zato Kina deluje u dva pravca. Prvo, Kina racionalno, uzdržano, ali i odlučno reaguje na izjave SAD. Drugo, Kina pokreće tužbe u skladu sa konkretnim okolnostima u okvirima multilateralnog sistema STO. SAD žele da pošalju svoju delegaciju u Kinu što pokazuje da su spremni na pregovore. A ako se desi da strane ne dođu do kompromisa, rezultat može biti poguban za sve, što niko ne želi. Naravno da pregovori neće biti jednostavni“, govori Fejbjao.\nNaš sagovornik podvlači da će delegaciju činiti „tvrda struja“: ministar finansija Stiven Mnučin, predstavnik SAD za pregovore sa Kinom Robert Lajthajzer, direktor Nacionalnog ekonomskog saveta Leri Kudlou i savetnik Bele kuće za pitanja trgovine Piter Navaro.\n„Međutim, ako bismo sad uzeli u razmatranje najgori scenario, odnosno mogućnost da između Kine i SAD ne bude dogovora, onda bi trebalo otvoreno reći da neće stradati samo ekonomije naše dve države, već putem domino-efekta i ekonomije država koje sa nama blisko sarađuju. Drugim rečima, ako Kina i SAD ne postignu kompromis, to će se negativno odraziti i na ekonomiju Južne Koreje, Japana, kao i Singapura, ali i na druge države regiona. Ova situacija podseća na tuču slonova, kada na kraju strada trava, kako kaže stara kineska izreka“, objašnjava Fejbjao.\nČini se da su u Kini i te kako svesni mogućih posledica trgovačkog rata, kao i da ih realno i racionalno ocenjuju. Međutim, ključno je pitanje da li će i američka administracija na vreme shvatiti koliko su opasni njihovi nepromišljeni obrti, jer su SAD važan igrač u okviru svetskog trgovačkog sistema. Baš zato je sinagapurski premijer i skrenuo pažnju na neophodnost jačanja saradnje Kine i Indije, gde bi osnova te saradnje bio zajednički otpor protekcionizmu.\nU Turskoj u zemljotresu četiri mrtva, 120 povredjenih\nDve osove pronađene bez svesti na Samosu nakon zemljotresa\nFrancuska upozorila državljane da su suočeni s bezbednosnom…


Mančester Sitiju preti izbacivanje iz UEFA takmičenja, Foto: EPA/James Boardman\nOni su pod stalnom prismotrom zbog konstantnog kršenja finansijskog fer-pleja i drugih spornih radnji\nObjavljeno: 14.05.2019. 08:59h\nUEFA razmatra isključenje Mančester Sitija iz Lige šampiona!\nŠampioni Engleske su na meti zbog kršenja finansijskog fer-pleja i drugih "spornih" radnji zbog čega su pod stalnom prismotrom Evropske fudbalske unije koja sada razmatra da preduzme drastične mere.\nKako prenosi Njujork Tajms, poslednjih meseci "Građani" su predmet istrage regulatornih tela UEFA, čiji su se predstavnici sastali pre dve nedelje u Nionu kako bi diskutovali o zaključcima istrage. Ono što se predspostavlja je da će se tražiti da se Mančester Siti izbaci iz Lige šampiona, a ovu odluku trebalo bi da saopšti vođa istrage i bivši premijer Belgije Iv Latern.\nZanimljivo, ako se usvoji ova odluka, Siti će najmanje jednu sezonu provesti van najelitnijeg fudbalskog takmičenja Evrope.\nMančester Siti konstantno krši finansijski fer-plejfoto: AP\nTakođe, za sada nije poznato da li bi se kazna odnosila na sezonu koja sledi ili na 2020/2021, a ono što je sigurno je da bi usvajanje odluke bilo veliki udarac za tim u koji je šeik Mansur u poslednjih deset godina uložio milijarde evra.\nNaravno, bez oobzira na odluku, Siti će imati pravo na žalbu, što će verovatno iskoristiti, jer su tokom procesa već istakli da "odbacuju sve optužbe".\nOno što je takođe zanimljivo, barem za sada PSŽ uspeva da izbegne kaznu, iako se suočavao sa sličnim pitanjima. Klub je u vlasništvu arapske porodice iz Katara, a ono što je sumnjivo jesu mega transferiNejmara i Embapea u istom letnjem prelaznom roku, baš kao i sumnjivi sponzorski ugovori i sposobnost za finansijkso upravljanje novcem.\nIpak, Njujork Tajms dodaje, da se mora uzeti u obzir i činjenica da vlasnici PSŽ - a vode i kompaniju beIn Sports emitera koji je najveći kupac UEFA medijskih prava. Uz to, vlasnik iz Katara Naseral Kelafiti je izabran za člana Izvršnog odbora ranije ove godine.\nKAKO DA TUGUJU KAD IMAJU OVAKO ZGODNU GAZDARICU: Atraktivna žena vlasnika Liverpula mamila uzdahe na Enfildu!\nMančester SitiUEFAFinansijski fer-plejLiga šampionaUEFA monitoring


Politika privatnosti :: Salon za masažu SARA Beograd\nTantra (Tantrička masaža)\n+381 63 837 90 70\t/ Twitter Facebook Instagram masazabeograd282@gmail.com / Srpski English\nPoslovna praksa SALON ZA MASAŽU SARA u vezi sa prikupljanjem i korišćenjem podataka, putem ove ili bilo koje druge Internet prezentacije u vlasništvu, regulisana je putem trenutno važeće polise objavljene na javnoj prezentaciji. Ova polisa može biti dopunjena u slučaju proizvoda ili usluga koje imaju sopstvenu polisu privatnosti. Ova polisa privatnosti ne reguliše privatnost u vezi sa aktivnostima koje se obavljaju mimo Internet prezentacije, drugih Internet prezentacija, ili proizvodima i uslugama kod kojih je polisa privatnosti regulisana Ugovorom.\nVeći deo ove Internet prezentacije posetilac zvaničnog web sajta SALON ZA MASAŽU SARA, u daljem tekstu Posetilac, može pregledati bez unosa bilo kakvih ličnih informacija. Određeni delovi ove Internet prezentacije mogu od Posetioca zatražiti neke lične informacije, okviru popunjavanja i slanja on-line formulara. Korišćenje ovih delova Internet prezentacije je u potpunosti opciono. Ukoliko se Posetilac odluči da pregleda, odnosno koristi ove delove Internet prezentacije, postoji mogućnost obaveznog unosa određenih informacija. Ukoliko Posetilac ne unese obavezne informacije, na žalost, neće moći da koristi deo Internet prezentacije za koji se navedene informacije zahtevaju. Posetilac koji je dao lične informacije u okviru popunjavanja i slanja on-line formulara, ima pravo da zatraži njihovo brisanje ili izmene kao i to da ima uvid u način čuvanja i obrade tih podataka.\nTokom korišćenja Internet prezentacije, proizvoda i usluga, SALON ZA MASAŽU SARA takođe može prikupljati određene informacije o računaru Korisnika kako bi unapredio Internet prezentaciju, proizvode i usluge. Primera radi, promenljive iz radnog okruženja: tip Internet čitača (Internet Browser), vrsta operativnog sistema, rezolucija ekrana, ulazne i izlazne stranice, shema kretanja po Internet prezentaciji, ID sesije (jedinstveni identifikator koji se dodeljuje Internet čitaču prilikom povezivanja s Internet prezentacijom), IP (Internet Protocol) adresa računara Posetioca će biti zapisani u log fajl na serveru. SALON ZA MASAŽU SARA ove informacije koristi za merenje prometa i protoka podataka putem Internet prezentacije, kao i korišćenja određenih proizvoda i usluga. Informacije koje se tom prilikom prikupljaju neće se koristiti za povezivanje s ličnim informacijama ukoliko nemamo odobrenje Posetioca, sem ukoliko je suprotno navedeno u ovoj polisi privatnosti.\nSALON ZA MASAŽU SARA ima pravo pravljenja rezervnih kopija dela ili celokupnih podataka (uključujući konfiguraciju, sadržaje, programe, poruke i drugo) i čuvanja kopija tih podataka za potrebe održavanja sistema. Ove kopije su namenjene potrebama SALON ZA MASAŽU SARA.\nKorišćenjem ove Internet prezentacije, proizvoda i usluga, Posetilac se saglašava i u potpunosti prihvata da lične informacije prikupljene putem Internet prezentacije, proizvoda i usluga mogu biti prenošene preko nacionalnih granica, skladištene i procesirane u bilo kojoj zemlji na svetu gde SALON ZA MASAŽU SARA ima kancelarije ili tehničku opremu. Takođe, Posetilac prihvata mogućnost da u određenim zemljama, procesiranje informacija može biti povereno trećim licima ili kompanijama, poput procesora kreditnih kartica, transportnim agentima ili kompanijama, web hosting kompanijama, poštanskim i e-mail kompanijama, kao i kompanijama koje se bave analitikom Internet saobraćaja. Lične informacije Posetioca će biti dostupne trećim licima, u takvim slučajevima, samo kako bi kompletirali svoje usluge, i neće biti dostupne za njihove lične potrebe ili dalju distribuciju.\nSALON ZA MASAŽU SARA prikuplja informacije kako bi olakšao upotrebu Internet prezentacije, kao i da bi sprečio zloupotrebu i nelegalne aktivnosti u okviru iste. Informacije se takođe koriste za sve beneficije koje mogu proizići iz korišćenja određenih proizvoda i usluga, poput tehničke podrške koja je dostupna samo registrovanim korisnicima. Informacije se mogu koristiti i u cilju pružanja lično prilagođenog iskustva u korišćenju Internet prezentacije, informacija vezanih za nove proizvode i usluge, specijalnih ponuda, kao i drugih sličnih informacija.\nSALON ZA MASAŽU SARA može prikupljati informacije o korišćenju Internet prezentacije, proizvoda i usluga, poput broja preuzimanja određenih fajlova, tipova usluga, dnevnog broja korisnika Internet prezentacije, broja pregledanih stranica, IP adrese računara. Ove informacije se prikupljaju u agregatnoj formi bez pojedinačne identifikacije, iako se IP adrese i ID sesije mogu koristiti u slučajevima preventive zlouptreba i nelegalnih aktivnosti. SALON ZA MASAŽU SARA ove agregatne statističke informacije koristi kako bi unapredio Internet prezentaciju, proizvode i usluge, i pružio što relevantnije iskustvo našim korisnicima, kao i u potrebe statističkih analiza.\nSALON ZA MASAŽU SARA prepoznaje i poštuje važnost odgovorne upotrebe podataka prikupljenih putem Internet prezentacije, proizvoda i usluga. SALON ZA MASAŽU SARA će poštovati prava Posetioca po pitanju pristupa, ispravki i uklanjanja ličnih informacija. SALON ZA MASAŽU SARA može iskomunicirati određene informacije s Posetiocem, po pitanju proizvoda, usluga i specijalnih ponuda, sem u slučaju da je Posetilac odlučio da takve informacije ne prima, ili su iste zabranjene zakonom. U određenim slučajevima se informacije ipak mogu iskomunicirati sa Posetiocem ukoliko je to neophodno kako bi nesmetano nastavio s korišćenjem Internet prezentacije, određenih proizvoda i usluga. U slučajevima gde je to po zakonu neophodno, SALON ZA MASAŽU SARA će predati lične informacije Posetioca nadležnim službama.\nLične informacije Posetioca koje su u vezi s registracijom na Internet prezentaciji, samom Internet prezentacijom, proizvodima i uslugama se nazivaju Registracionim informacijama. Registracione informacije se zaštićuju na više načina. Same registracione informacije se čuvaju na zaštićenim serverima, kojima samo određeno osoblje SALON ZA MASAŽU SARA ima pristup. Sve registracione informacije se štite enkripcijom prilikom njihovog slanja ili transfera na druge servere. Same šifre koje se koriste su takođe zaštićene enkripcijom.\nMolimo vas da obratite pažnju da ukoliko objavljujete sadržaje na javnim blog, chat, forum, ili bulletin board diskusijama ili Internet prezentacijama, sve informacije su javno dostupne posetiocima te Internet prezentacije. Sve lične informacije koje koristite prilikom registracije na sličnim sajtovima, za potrebe registracije, korisničkog profila ili samog objavljivanja sadržaja su najčešće javno dostupne, mogu biti čitane ili prikupljane od strane trećih lica. SALON ZA MASAŽU SARA nije odgovoran za bilo kakve lične ili druge informacije koje Posetilac objavi na gore navedenim ili sličnim Internet prezentacijama.\nTwitter Facebook Instagram masazabeograd282@gmail.com\nSve cene na ovom sajtu su iskazane u dinarima sa uračunatim porezom.\nMasaža Sara nastoji da bude što preciznija u nazivu proizvoda, prikazu slika i samih cena. Ipak ne možemo garantovati da su sve informacije kompletne i bez grešaka.\n© 2022 Salon za masažu SARA Beograd • Sva prava zadržana.\t• Powered by BarbarianCMS


LSV: Nikolić nije odgovorio na pitanja o svojoj diplomi | Autonomija\nLiga socijaldemokrata Vojvodine (LSV) saopštila je da vest da predsednik Srbije Tomislav Nikolić ima fakultetsku diplomu predstavlja „zamenu teza”, jer je pravo pitanje kako je on došao do te diplome.\n„Da li je dolazio na predavanja, kada je polagao ispite i da li su drugi studenti prisustvovali polaganju njegovih ispita? Zašto se 2008. godine kandidovao za predsednika Srbije sa srednjom stručnom spremom ako je diplomirao godinu dana ranije?”, navodi se u saopštenju za javnost LSV-a.\nTa stranka je upitala i zašto je Nikolić 2006. godine izjavio da studira prava u Kragujevcu i da će diplomirati za godinu dana, a u isto vreme je već uveliko bio student menadžmenta u Novom Sadu gde je i diplomirao godinu dana kasnije.\n„Deo odgovora na ta pitanja dobili bismo da se studentski dosije Tomislava Nikolića stavi na uvid javnosti. To bi trebalo da izbori poverenik za informacije od javnog značaja”, naveo je LSV.\nFakultet za menadžment sapopštio je juče da je Prosvetna inspekcija utvrdila „verodostojnost diplome” predsednika Srbije Tomislava Nikolića o stečenom visokom obrazovanju na tom fakultetu.\nNikolić tokom kampanje za predsedničke izbore nije javnosti pružio pomenute odgovore, ali je podneo tužbu protiv portparolke LSV-a Aleksandre Jerkov i zatražio\nodštetu od 200 miliona dinara za nanošenja duševnog bola zbog pitanja gde je i kada diplomirao.\nJerkov je tada kazala da bi bilo koji političar u Evropi pokazao diplomu i obrazložio zbog čega je došlo do zabune i greške u njegovoj zvaničnoj biografiji.


Kineski prodizvođač smartfona Xiaomi povećao je tržišnu vrednost za 1,1 milijardi na 45 milijardi dolara (36,9 milijardi evra), čime je napravio novi raspored na listi titana IT sveta.\nNaime, ovim poslednjim uspehom Xiaomi je dospeo na treću poziciju u sektoru novih tehnologija, iza Samsunga i Applea, saopšteno je iz te kompanije.\nMeđu investitorima ove kineske kompanije pojavlju se fond All-Stars Investment, DST, GIC, Hopu Fund, i Yunfeng Capital.\nSa tržišnom vrednošću od 45 milijardi dolara, Xiaomi je sada skoro tri puta vrednija kompanija od Lenova, najvećeg svetskog proizvođača personalnih računara.\nEvropska unija i Kina rešile su nesporazume oko izvoza kineskih solarnih panela "ispod cene" u Evropu. Dve strane dogovorile su se naime o uspostavljanju minimalne cene za kineski izvoz i ograničavanju obima izvoza. Zvaničnici navode da će se sporazum odnositi na 90 kineskih izvoznika koji drže oko 60% tržišta solarnih panela EU. Kineski i evropski zvaničnici zadovoljni su sporazumom, ali ne i evropska solarna industrija. EU je Kini najvažniji trgovinski partner dok je za EU Kina druga po značaju posle SAD.\nDo sporazuma o minimalnoj ceni i kvoti za uvoz došlo je gotovo dva meseca pošto je EU uvela kaznene carine na kineske solarne panele i komponente kao odgovor na kineski izvoz po damping cenama. Carina je utvrđena na 11,8% ali će od 6. avgusta biti učetvorostručena, na 47,6% u proseku, dok će za proizvode nekih kineskih kompanija carina biti 67,9%.\nSporazumom se uspostavlja minimalna cena za kineski izvoz solarnih panela u EU i takođe ograničava obim izvoza. Detalji će biti poznati nakon što sporazum usvoji Evropska komisija.\nDobro obavešteni izvori kažu da će minimalna cena biti 0,56 evra po vatu proizvedene energije a kineske kompanije će moći da izvezu u EU do sedam gigavati godišnje bez carine. Navodi se da će ta cena važiti u naredne dve godine ali to za sada nisu potvrdili ni iz EU, ni iz Kine.\nZa proizvode koji se budu predavali preko kvote ili po ceni nižoj od minimalne carina će biti u proseku 47%.\nMinimalna cena je na nivou prosečne za kineske proizvođače ali i znatno ispod 80 i više centi po vatu, koliko su evropski proizvođači solarnih proizvoda tražili ocenjujući je kao razumnu minimalnu cenu.\nU 2012. godini je tražnja solarnih panela u EU bila oko 15 gigavati proizvedene energije i EU pokriva oko tri četvrtine globalnog tržišta solarnih panela.\n"Uvereni smo da će minimalne cene stabilizovati evropsko tržište solarnih panela i ukloniti štetu koju je damping cena nanela evropskoj industriji", rekao je evropski komesar za trgovinu Karel De Guht (Gucht).\nI kinesko ministarstvo trgovine pozdravilo je sporazum ocenivši da uvođenje minimalnih cena predstavlja adekvatno rešenje za ublažavanje bilateralnih trgovinskih nesporazuma EU i Kine.\nDirektor Kineske trgovinske komore za uvoz i izvoz mašina i eletronike Čen Hućing rekao je da je većina kineskih preduzeća zadovoljna sporazumom zahvaljujući kojem će kineski izvoznici verovatno zadržati "razuman" udeo na tržištu EU.\n"Prema sporazumu, oko 60% tržišta EU garantovaće se kineskim izvoznicima solarnih panela", rekao je Čen, preneo je Čajna dejli.\nMeđutim, sporazum je naljutio evropsku industriju čije su pritužbe na kineski damping i naterale Evropsku komisiju da istraži kineski izvoz solarnih panela i komponenti na tržište EU.\nMilan Ničke (Nitzschke), predsednik grupacije EU Prosan (ProSun) koja okuplja evropsku solarnu industriju, kaže da su minimalne cene oko nivoa "sadašnjih damping cena kineskih modula" i ocenjuje da je postignuti sporaum "u svakom pogledu suprotan evropskim propisima".\nIz evropske industrije upozoravaju da bi sporazum za posledicu mogao da ima znatno smanjenje tržišta solarnih panela i povećanje troškova u trenutku kada je evropska solarna industrija gotovo stigla do toga da može da bude konkurentna sa cenama i bez subvencija.\nNičke je za sporazum rekao da "nije rešenje nego kapitluacija" dodajući da je Evropska komisija pod ogromnim pritiskom Kine "odlučila da proda evropsku solarnu industriju Kini".\nIstovremeno se javljaju i bojazni od mera odmazde protiv dela solarne industrije kojim dominiraju evropski proizvođači.\nDe Guht međutim tvrdi da će "sporazumno rešenje ... voditi do novog ekvilibrijuma na tržištu po održivim cenama".\nKineska proizvodnja solarnih proizvoda je između 2009. i 2011. godine učetvorostručena i nadmašuje ukupnu svetsku tražnju dok je kineski izvoz solarnih panela u EU u 2011. godini vredeo 21 milijardu evra.\nSpor oko solarnih panela pojačao je bojazni od trgovinskog rata EU i Kine jer je zvanični Peking, nakon što je u junu EU uvela kaznene carine, najavio da će istražiti da li proizvođači vina iz EU prodaju svoj proizvod u Kini ispod cene.\nJavila se i bojazan od mera protiv evropske autoindustrije nakon što su kineski proizvođači kola nedavno izrazili sumnju da podrška nemačke vlade istraživanjima i razvoju na automobilskom sektoru predstavlja nelojalno subvencionisanje.\nTrgovinski nesporazumi i bojazni od trgovinskog rata za posledicu su imali smanjenje trgovine Kine i EU u prvom ovogodišnjem kvartalu za gotovo 2%, na 124,4 milijarde dolara.\nEvropa je za Kinu najvažniji trgovinski partner dok je za EU Kina drugi po značaju partner u trgovini posle SAD. U 2012. godini Kina je izvezla u EU za 290 milijardi evra dok je EU isporučila u Kinu proizvode za 144 milijarde.\nEvropska komisija nije saopštila kako će se postignuti sporazum odraziti na drugu istragu koja se vodi o kineskim solarnim panelima a tiče se nelojalnih subvencija.\nKomisija će 8. avgusta saopštiti da li, prema njenim nalazima, kineski proizvođači solarnih panele i opreme uživaju prednost nelojlanog subvencionisanja.\nKuća za poneti - Kineski arhitekta štedi u kriznim vremenima\nEkonomska kriza je širom sveta ljude motivisala da štede, budu kreativni i rade stvari koje verovatno nikada ne bi. Zato je Kinez Dai Haifei napravio ovu kuću od bambusa u Pekingu u kojoj živi. On pripada grupi "bei piao", kako u Kini nazivaju doseljenike bez registrovanog mesta boravka.\nDai je arhitekta, ali kada je ostao bez posla, napravio je malu kuću u obliku jajeta, koja ga je koštala oko 965 američkih dolara.\n“Iako i dalje potrošim sve što zaradim, moj životni standard se popravio. Sad sebi mogu da priuštim i da s vremena na vreme popijem piće u kafiću i da uživam u trenucima odmora”, kaže Dai. Veličina ovog malog stana je šest kvadratnih metara, a pored kreveta tu je i ormarić. Strujom ga snabdeva solarna ćelija, a kuća je i mobilna.\nRevolucionarne žvake - Neće vas uhapsiti u Singapuru i odseći vam ruke\nKineski dizajner Gonglue Jiang nas je već oduševio svojim konceptom neograničenog USB priključka, a sada se sa računara prebacio na rešavanje svakodnevnih problema. Recimo, gde baciti žvaku, a ne na ulicu gde će ostati kao ružna fleka sledećih 800 godina.\nNjegova ideja podrazumeva da se uz svako pakovanje žvaka dobija i komplet papirića koji služe da u njih odložimo žvaku i bacimo je u kantu za đubre kada nam bude pri ruci. Ali, to nije sve, pošto se na kutiji nalazi i maleni otvor, što znači da žvake nećete morati da držite po džepovima plašeći se za vaše nove farmerke, već ćete moći da ih smestite u pregradu napravljenu samo za to i bacite u kantu kad stignete. To takođe znači da ćete sačuvati živu glavu u nekim zemljama, recimo Singapuru gde bi vas uhapsili zbog takvog zločina kao što je prljanje ulice.


Mogerini: Nova runda dijaloga Beograd-Priština već ovog meseca | EurActiv Serbia\nVisoka predstavnica za spoljnu politiku i bezbednost EU Federika Mogerini izrazila je uverenje da će predsednici Kosova i Srbije nastaviti dijalog i u narednim mesecima postići pravno obavezujući sporazum o normalizaciji odnosa. Pošto 7. septembra nije održan zajednički, trojni sastanak sa predsednicima Srbije i Kosova, Aleksandrom Vučićem i Hašimom Tačijem, Mogerini je navela da će sazvati sledeći sastanak na visokom nivou u dijalogu pre ministarskog sastanka Generalne skupštine UN, koji se održava poslednje nedelje u septembru.\nDirektor Kancelarije Vlade Srbije za Kosovo i Metohiju Marko Djurić prethodno je rekao da Vučić u Briselu neće razgovarati s predstavnicima Prištine.\nDjurić je rekao da "nema ni najmanjih uslova da se nastavi dijalog" i optužio Prištinu da je poslednjih dana pokušala da spreči posetu predsednika Vučića Kosovu i da obezvredi svaki srpski interes na Kosovu.\nPoseta Kosovu pod znakom pitanja\nKada je reč planiranoj Vučićevoj poseti Kosovu 8. i 9. septembra, uoči sastanka u Briselu predsednik Kosova je izjavio da su kosovske institucije donele odluku o poseti predsednika Srbije i da Priština poštuje legitimni interes zvaničnika Srbije za srpski narod na Kosovu.\nMeđutim, direktor Kancelarije za Kosovo i Metohiju Marko Djurić objavio je na svom Tviter nalogu dokument iz kojeg se vidi da je predsedniku Srbije odobrena delimična poseta Kosovu odnosno da mu nije odobrena poseta jezeru Gazivode.\nJoš se ne zna da li će Vučić posetiti Kosovo. Naime, mediji navode, da on neće ići na Kosovo ako mu ne odobre posetu jezeru i brani Gazivode.\nNa Gazivodama je elektrana, a Srbija tvrdi da je država izgradila tu elektranu. Na jednoj strani jezera žive Srbi, a na drugoj Albanci.\nTači je novinarima pre sastanka rekao da je "sadašnji status kvo kao i zamrznuti konflikt neodrživ". On je kazao i da dijalog Srbije i Kosova "definitivno ulazi u poslednju fazu kako bi se postigao konačni mirovni sporazum dve strane" i izrazio uverenje da će taj proces "doneti napredak obema zemljama i stabilnost regionu".\nTači je podvukao da "dijalog ima smisla samo uz uzajamno priznavanje dve strane" i dodao da "u slučaju Kosova to znači i članstvo u UN".\nOn je naglasio da će "integritet Kosova i njegov multietnički duh biti očuvani", dodajući da "treba ići napred ka evroatlantskoj budućnosti Kosova i evropskoj budućnosti Srbije" kako ne bi ostao "prazan prostor za antievropske ideologije".\nTači je uoči sastanka rekao i da dijalog Beograda i Prištine ne bi trebalo povezivati ni porediti sa bilo kojom situacijom bilo gde u svetu, jer su u pitanju interesi građana Kosova i Srbije.


DRAMA NA DUNAVU: Velika santa leda se otkačila kod Grocke i prijeti Smederevu, u pripravnosti i Novi Sad! - Prnjavorski informativni portal\nDRAMA NA DUNAVU: Velika santa leda se otkačila kod Grocke i prijeti Smederevu, u pripravnosti i Novi Sad!\nDok je domaći ledolomac “Greben” oko 12 sati danas probijao ledeni čep kod gročanske ade, koji je dug tri do četiri kilometara, otkačila se santa leda i krenula nizvodno.\nKovačević je tada rekao da “apeluje na sve građane i vlasnike splavova brodova, luka i terminala da hitno podignu nivo pažnje kako bi se pripremili za eventualne neželjene efekte dolaska sante”.\n“Greben” se vratio da “brani” Smederevo\n“Na nogama” i Novi Sad\nIz “Voda Vojvodine” danas su saopštili da je prvi led iz daljske krivine stigao jutros do Novog Sada.\nbeograd dunav Smederevo


► Vučić: Nismo izašli na kraj sa koronom, u Beogradu rast obolelih\n"Kako se smirila situacija u Nišu, tako imamo problem sa podizanjem brojeva u Beogradu", rekao je Vučić novinarima u Krnješevcima gde je sa šefom Delegacije EU u Srbiji Semom Fabricijem i ambasadorom Norveške Jernom Jelstadom prisustvovao primopredaji medicinske opreme koju su Srbiji donirale Norveška i EU.\nNavodeći da je "sve stvar discipline i odgovornosti", Vučić je kazao da nas i posle ukidanja vanrednog stanja čeka "nova normalnost".\n"Moraćemo normalno da živimo i gledaćemo da što pre ukinemo vanredno stanje i zabranje kretanja ali moramo i nakon toga da vodimo računa, to je ta nova normalnost", kazao je predsednik Srbije.\nHvala Norveškoj i EU na pomoći zdravstvenom sistemu Srbije\nPredsednik Srbije zahvalio je Norveškoj i Evropskoj uniji na donacijama u opremi zdravstvenom sistemu Srbije i ocenio da će ta pomoć u značajnoj meri doprineti unapređenju kapaciteta zdravstvenih ustanova u unutrašnjosti da se izbore ne samo sa posledicama koronavirusa, već i drugih hroničnih bolesti.\nVučić je u Krnješevcima prisustvovao prijemu medicinske opreme iz Norveške i rekao da će ukupno u Srbiju kao donacija te zemlje stići 120 respiratora i 100 kliničkih monitora.\n"Poboljšaćemo i uslove u kliničkim centrima ali ove mašine će omogućiti da se ljudi ne leče samo u Beogradu, Novom Sadu, Nišu i Kragujevcu nego da to bude moguće na svakom mestu. Da ne zavise od transporta u Beogradu nego da i u svojim mestima osete neupredivo viši nivo zdravstvene zaštite nego juče", rekao je Vučić.\n"Lekari u nekim zemljama su tada morali da odlučuju ko će preživeti. Mi nismo bili u toj situaciji, ali se spremamo i za mogućnost da dođe drugi talas. Srbija je spremna, uspeli smo da pomognemo i sebi ali i drugima a sve to ne bilo moguće bez pomoći naših prijatelja", rekao je on.\n"Korona virus na test stavlja ne stamo zdravstvene sisteme nego i ekonomije zemalja. Zato već razgovaramo o tome kako svi možemo da održimo svoje ekonomije i što pre se vratimo u normalu", rekao je on i najavio da će Evropska komisija obezbediti pomoć za zemlje Zapadnog Balkana u iznosu od 3,3 milijarde evra.


Okrugli sto je održan u Centru za nevladine organizacije u Škaljarima. Na okruglom stolu je učestvovalo 18 učesnika/ca, predstavnika struke, nadležnih institucija i političkih partija iz Kotora.\nKroz diskusiju su prepoznati ključni nedostaci dokumenta, i generalni zaključak je da Nacrt PUP-a Opštine Kotor ne zadovoljava minimalne standarde struke u metodološkom i sadržajnom smislu, da ne predstavlja razvojni dokument, ne rješava postojeće konflikte u prostoru niti je garant zaštite izuzetne univerzalne vrijednosti Područja Kotora koje se nalazi na UNESCO-voj Listi Svjetske baštine. Ovako nekvalitetan nacrt ekstremno važnog planskog dokumenta samo je jedan u nizu pokazatelja neodgovornog odnosa prema prostoru svih nadležnih, i nažalost čini još jednu posljedicu novog i veoma lošeg Zakona o planiranju prostora i izgradnji objekata, donešenog prije dvije godine. Evidentno je da se dešava upravo ono na šta je stručna javnost pri donošenju novog zakona upozoravala, a to je da je planiranje prostora biti obesmišljeno a njegova zaštita praktično onemogućena, čime je najvrjedniji resurs države Crne Gore dodatno ugrožen. Time je sada već višedecenijski problem dodatno produbljen, i biće tako sve dok predstavnici vlasti na svim nivoima ne razviju čulo sluha za glasove koji dopiru od stručnjaka i građana.\nZajedničke primjedbe i sugestije biće definisane i dostavljene Ministarstvu održivog razvoja i turizma, Komitetu za Svjestku baštinu UNESCO, nadležnim institucijama i javnosti u najkraćem roku, o čemu će javnost biti blagovremeno upoznata.


RTCG - Radio Televizija Crne Gore - Nacionalni javni servis :: Ekonomija :: Bankarski sektor uspio da sačuva stabilnost\n04. 12. 2020. 14:41 >> 14:44 1\nBankarski sektor uspio da sačuva stabilnost\nCrna Gora i Italija imaju izvanredne bilateralne odnose i da postoji prostor za njihovo dalje unapređenje, ocijenjeno je na sastanku guvernera Centralne banke Crne Gore Radoja Žugića i ambasadora Italije u Crnoj Gori, Lukom Zeliolijem. Kako je saopšteno, sagovornici su razmijenili mišljenja o pandemiji koronavirusa i njenim zdravstvenim, ekonomskim i socijalnim posljedicama. Posebna pažnja posvećena je ekonomskoj situaciji u Crnoj Gori i viđenjima njenog oporavka i razvoja u narednom periodu.\n„Bankarski sektor je uspio da, zahvaljujući dobrim performansama iz prethodnog perioda i adekvatnim i pažljivo osmišljenim mjerama CBCG, očuva stabilnost, kao i da pruži doprinos saniranju posljedica pandemije, u vidu pružanja podrške likvidnosti realnog sektora i stanovništva“, istakao je Žugić.\nRadoje Žugić CBCG Luka Zelioli


Disciplinska komisija NS/FS BiH donijela odluku: Željezničaru drakonska kazna i prijetnja zatvaranjem južne tribine | BL!N Magazin\nDisciplinska komisija NS/FS BiH donijela odluku: Željezničaru drakonska kazna i prijetnja zatvaranjem južne tribine\nSport 24.08.18, 19:46h\nUkoliko se počinjeni prekršaj iz člana 57. Disciplinskog pravilnka NS/FS BiH ponovi, FK Željezničar Sarajevo kaznit će se kaznom zabrane prisustva gledalaca na tribini na kojoj je korištena pirotehnika\nDisciplinska komisija Nogometnog/Fudbalskog saveza Bosne i Hercegovine, na sjednici održanoj 16. augusta 2018. godine u Sarajevu, razmatrala je prijave Komiteta za takmičenje NS/FS BiH i izvještaje delegata, sa prvenstvenih utakmica trećeg, četvrtog i petog kola, te na osnovu člana 97. Disciplinskog pravilnika NS/FS BiH donijela sljedeće odluke:\nNajgore je prošao sarajevski Željezničar, a još su kažnjeni NK Široki Brijeg, NK Čelik, FK Sarajevo, FK Sloboda i HŠK Zrinjski, saopšteno je u službenom glasniku N/FS BiH.\nNK Široki Brijeg – kažnjava se novčanom kaznom u iznosu od 1.000,00 (jednehiljade) KM u skladu sa čl. 56. i 57. Disciplinskog pravilnika NS/FS BiH (propusti u organizaciji utakmice i upotreba pirotehničkih sredstava) na utakmici NK Široki Brijeg – NK Čelik Zenica (6:0), odigranoj dana 05.08.2018. godine u okviru 3. kola BH Telecom Premijer lige BiH, sezona 2018/2019.\nFK Željezničar Sarajevo, kažnjava se novčanom kaznom u iznosu od 1.000,00 (slovima:jednehiljade) KM u skladu sa čl. 56. i 57. Disciplinskog pravilnika NS/FS BiH (propusti u organizaciji utakmice i upotreba pirotehničkih sredstava) na utakmici FK Željezničar Sarajevo - HŠK Zrinjski Mostar (2:0), odigranoj dana 05.08.2018. godine u okviru 3. kola BH Telecom Premijer lige BiH, sezona 2018/2019.\nNK Čelik Zenica, kažnjava se novčanom kaznom u iznosu od 2.500,00 (slovima:dvijehiljadepetstotina) KM u skladu sa čl. 57. Disciplinskog pravilnika NS/FS BiH (upotreba pirotehničkih sredstava) na utakmici NK Čelik Zenica - HŠK Zrinjski Mostar (1:0), odigranoj dana 12.08.2018. godine u okviru 4. kola BH Telecom Premijer lige BiH, sezona 2018/2019.\nFK Sloboda Tuzla, kažnjava se novčanom kaznom u iznosu od 4.000,00 (slovima:četirihiljade) KM u skladu sa čl. 57. Disciplinskog pravilnika NS/FS BiH (upotreba pirotehničkih sredstava) na utakmici FK Tuzla City - FK Sloboda Tuzla (0:1), odigranoj dana 11.08.2018. godine u okviru 4. kola BH Telecom Premijer lige BiH, sezona 2018/2019.\nFK Željezničar Sarajevo, primjenom člana 34. DP NS/FS BiH (odmjeravanje kazne za sticaj), a u vezi sa članovima 56. i 57. Disciplinskog pravilnika NS/FS BiH (slaba organizacija utakmice te upotreba pirotehničkih sredstava) na utakmici FK\nŽeljezničar Sarajevo - FK Sarajevo Sarajevo (2:2), odigranoj dana 15.08.2018. godine u okviru 5. kola BH Telecom Premijer lige BiH, sezona 2018/2019, kažnjava se ukupnom novčanom kaznom u iznosu od 7.000,00 (slovima: sedamhiljada) KM, koju je dužan uplatiti na račun NS/FS BiH.\nFK Željezničar Sarajevo, zbog prekršaja iz člana 56. Disciplinskog pravilnika NS/FS BiH (slaba organizacija utakmice), na utakmici FK “Željezničar” Sarajevo - FK „Sarajevo“ Sarajevo (2:2), odigranoj dana 15.08.2018. godine u okviru 5. kola BH Telecom Premijer lige BiH, sezona 2018/2019, kažnjava se novčanom kaznom u iznosu od 1.500,00 (slovima: jednehiljadepetstotina) KM.\nFK Željezničar Sarajevo, zbog prekršaja iz člana 57. Disciplinskog pravilnika NS/FS BiH (upotreba pirotehničkih sredstava), na utakmici FK “Željezničar” Sarajevo - FK „Sarajevo“ Sarajevo (2:2), odigranoj dana 15.08.2018. godine u okviru 5. kola BH Telecom Premijer lige BiH, sezona 2018/2019, kažnjava se novčanom kaznom u iznosu od 9.000,00 (slovima: devethiljada) KM.\nUkoliko se počinjeni prekršaj iz člana 57. Disciplinskog pravilnka NS/FS BiH ponovi, FK Željezničar Sarajevo kaznit će se kaznom zabrane prisustva gledalaca na tribini na kojoj je korištena pirotehnika u skladu sa članom 57. Disciplinskog pravilnika NS/FS BiH.\nFK Sarajevo, kažnjava se novčanom kaznom u iznosu od 1.500,00 (slovima:jednehiljadepetstotina) KM u skladu sa čl. 57. Disciplinskog pravilnika NS/FS BiH (upotreba pirotehničkih sredstava) na utakmici FK “Željezničar” Sarajevo - FK „Sarajevo“ Sarajevo (2:2), odigranoj dana 15.08.2018. godine u okviru 5. kola BH Telecom Premijer lige BiH, sezona 2018/2019.\nFK Sloboda Tuzla, kažnjava se novčanom kaznom u iznosu od 1.000,00 (slovima:jednehiljada) KM u skladu sa čl. 57. Disciplinskog pravilnika NS/FS BiH (upotreba pirotehničkih sredstava) na utakmici FK “Sloboda” Tuzla - FK „Krupa“ Krupa na Vrbasu (1:0), odigranoj dana 15.08.2018. godine u okviru 5. kola BH Telecom Premijer lige BiH, sezona 2018/2019.\n#fudbalski savez bih #željezničar #kazna